VYKONÁVACIE ROZHODNUTIE KOMISIE (EÚ) 2018/945

z 22. júna 2018

o prenosných ochoreniach a s nimi súvisiacich osobitných zdravotných problémoch, ktoré majú byť zahrnuté pod epidemiologický dohľad, ako aj o príslušných štandardných definíciách ochorení

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na rozhodnutie Európskeho parlamentu a Rady č. 1082/2013/EÚ z 22. októbra 2013 o závažných cezhraničných ohrozeniach zdravia, ktorým sa zrušuje rozhodnutie č. 2119/98/ES (1), a najmä na jeho článok 6 ods. 5 písm. a) a b),

keďže:

Aktualizovaný zoznam ochorení by mal zahŕňať tieto prenosné ochorenia ohrozujúce verejné zdravie, ktoré sa objavili alebo znovu objavili v poslednom čase, a to v súlade s kritériami stanovenými v prílohe k rozhodnutiu č. 1082/2013/EÚ týkajúcimi sa výberu prenosných ochorení a súvisiacich osobitných zdravotných problémov, ktoré majú byť zahrnuté pod epidemiologický dohľad:

Európske Centrum pre prevenciu a kontrolu chorôb (ECDC) poskytlo na požiadanie Komisie na základe článku 9 nariadenia Európskeho parlamentu a Rady (ES) č. 851/2004 (5) odbornú pomoc pri vypracovaní štandardných definícií ochorení v prípade horúčky Chikungunya, horúčky dengue, lymskej neuroboreliózy a infekcie vírusom Zika, a to pri revízii štandardných definícií ochorení v prípade viacerých ďalších ochorení (6) , ako aj pri revízií štandardných definícií ochorení v súvislosti s určitými infekciami spojenými so zdravotnou starostlivosťou a s antimikrobiálnou resistenciou (7) . Štandardné definície ochorení by sa preto mali zodpovedajúcim spôsobom zmeniť.

PRIJALA TOTO ROZHODNUTIE:

Článok 1

Prenosné ochorenia a s nimi súvisiace osobitné zdravotné problémy, ktoré majú byť zahrnuté pod epidemiologický dohľad v rámci siete, sú uvedené v prílohe I.

Článok 2

Členské štáty na účely predkladania údajov v rámci epidemiologického dohľadu nad prenosnými ochoreniami a súvisiacimi osobitnými zdravotnými problémami uvedenými v prílohe I používajú štandardné definície ochorení uvedené v prílohe II.

Článok 3

Rozhodnutia 2000/96/ES a 2002/253/ES sa týmto zrušujú. Odkazy na zrušené rozhodnutia sa považujú za odkazy na toto rozhodnutie.

Článok 4

Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

(1) Ú. v. EÚ L 293, 5.11.2013, s. 1.

(2) Rozhodnutie Európskeho parlamentu a Rady č. 2119/98/ES z 24. septembra 1998, ktorým sa v Spoločenstve zriaďuje sieť na epidemiologický dohľad a kontrolu prenosných ochorení (Ú. v. ES L 268, 3.10.1998, s. 1).

(3) Rozhodnutie Komisie 2000/96/ES z 22. decembra 1999 o prenosných chorobách, ktoré majú byť postupne zahrnuté do siete Spoločenstva na základe rozhodnutia č. 2119/98/ES Európskeho parlamentu a Rady (Ú. v. ES L 28, 3.2.2000, s. 50).

(4) Rozhodnutie Komisie 2002/253/ES z 19. marca 2002, ktorým sa stanovujú definície ochorení pre oznamovanie prenosných chorôb do siete Spoločenstva na základe rozhodnutia č. 2119/98/ES Európskeho parlamentu a Rady (Ú. v. ES L 86, 3.4.2002, s. 44).

(5) Nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (Ú. v. EÚ L 142, 30.4.2004, s. 1).

(6) Botulizmus, brucelóza, kampylobakterióza, giardióza, gonokoková infekcia, listerióza, rubeola, infekcia baktériou Salmonella enteritis, infekcia E. coli produkujúcou toxín shiga/toxín verocyto, šigelóza, syfilis a kongenitálny syfilis, tetanus, tuberkulóza, týfová a paratýfová horúčka, čierny kašeľ, enteritída spôsobená Yersinia enterocolitica alebo Yersinia pseudotuberculosis a infekcie spojené so zdravotnou starostlivosťou.

(7) Vo všeobecnosti a konkrétnejšie Campylobacter enteritis, gonokoková infekcia, Salmonella enteritis, šigelóza, tuberkulóza a infekcie krvného riečiska spôsobené špecifickými patogénmi, najmä Staphylococcus aureus (citlivosť na meticilín a ostatné antistafylokokové betalaktámy), Enterococcus faecium a Enterococcus faecalis (citlivosť na glykopeptidy), Klebsiella pneumoniae a Escherichia coli (citlivosť na karbapenémy a na kolistín v izolátoch rezistentných voči karbapenémom) a Pseudomonas aeruginosa a Acinetobacter species (citlivosť na karbapenémy).

PRÍLOHA II

1. VYSVETLENIE ODDIELOV POUŽITÝCH PRI ŠTANDARDNÝCH DEFINÍCIÁCH A KLASIFIKÁCII PRÍPADOV OCHORENÍ

KLINICKÉ KRITÉRIÁ

Klinické kritériá zahŕňajú všeobecné a relevantné prejavy a príznaky choroby, ktoré samostatne alebo v kombinácii predstavujú jasný alebo orientačný klinický obraz choroby. Poskytujú všeobecnú charakteristiku choroby a nemusia nevyhnutne indikovať všetky znaky potrebné pre klinickú diagnózu choroby.

LABORATÓRNE KRITÉRIÁ

Laboratórne kritériá sú zoznamom laboratórnych metód, ktoré sa používajú na potvrdenie ochorenia. Na potvrdenie ochorenia zvyčajne stačí jeden z uvedených testov. Ak je na laboratórne potvrdenie potrebné skombinovať viacero metód, je to špecifikované. Typ vzorky, ktorá sa má odobrať na laboratórne testy, sa špecifikuje len vtedy, keď sa na potvrdenie diagnózy za relevantné pokladajú len určité typy vzoriek. V niektorých výnimočných prípadoch sa uvádzajú laboratórne kritériá pravdepodobných prípadov. Laboratórne kritéria sú zhrnuté v zozname laboratórnych metód, ktoré možno použiť na podporu pri diagnostikovaní ochorenia, no nie na jeho potvrdenie.

EPIDEMIOLOGICKÉ KRITÉRIÁ A EPIDEMIOLOGICKÉ SÚVISLOSTI

Epidemiologické kritériá sa pokladajú za splnené v prípade, že je možné potvrdiť epidemiologickú súvislosť.

Epidemiologická súvislosť počas inkubačného času predstavuje jeden z týchto šiestich javov:

— interhumánny prenos (prenos z človeka na človeka): skutočnosť, že osoba prišla do kontaktu s osobou s laboratórne potvrdeným ochorením takým spôsobom, že mala možnosť získať infekciu,

— prenos zo zvieraťa na človeka: skutočnosť, že osoba prišla do kontaktu so zvieraťom infikovaným laboratórne potvrdenou infekciou/kolonizáciou takým spôsobom, že mala možnosť získať infekciu,

— vystavenie účinkom spoločného zdroja: skutočnosť, že osoba bola vystavená tomu istému spoločnému zdroju alebo faktoru prenosu, ako osoba s potvrdeným ochorením,

— vystavenie kontaminovaným potravinám/kontaminovanej vode: skutočnosť, že osoba konzumovala potraviny alebo pitnú vodu, v prípade ktorých bola laboratórne potvrdená kontaminácia, alebo konzumovala potenciálne kontaminované produkty získané zo zvieraťa s laboratórne potvrdenou infekciou/kolonizáciou,

— vystavenie účinkom životného prostredia: skutočnosť, že osoba sa kúpala vo vode, alebo prišla do kontaktu s kontaminovaným environmentálnym zdrojom, ktorých kontaminácia bola laboratórne potvrdená,

— vystavenie v laboratóriu: skutočnosť, že osoba pracovala v laboratóriu, v ktorom je potenciálne riziko vystavenia.

Ak je laboratórne potvrdený aspoň jeden prípad ochorenia v reťazi prenosu, možno skonštatovať, že medzi danou osobou a potvrdeným prípadom je epidemiologická súvislosť. V prípade výskytu feko-orálnych infekcií alebo infekcií prenášaných vzduchom nie je na skonštatovanie epidemiologickej súvislosti nevyhnutné stanoviť reťaz prenosu.

Prenos sa môže uskutočniť jednou alebo viacerými z týchto ciest:

— vzduchom: šírením aerosólu od infikovanej osoby na sliznicové membrány prostredníctvom kašľania, pľutia, spievania alebo rozprávania, alebo formou vdychovania mikrobiálnych aerosólov rozptýlených vo vzduchu inými osobami,

— kontaktom: priamym kontaktom s infikovanou osobou (feko-orálna cesta, kvapôčková cesta, cez pokožku alebo sexuálnym stykom) alebo so zvieraťom (napríklad uhryznutím, dotykom) alebo nepriamym kontaktom s infikovaným materiálom alebo infikovanými predmetmi (infikované vývratky, telesné tekutiny, krv),

— vertikálne: z matky na dieťa, často v maternici, alebo v dôsledku náhodnej výmeny telesných tekutín zvyčajne počas perinatálneho obdobia,

— vektorovým prenosom: prenosom prostredníctvom infikovaných komárov, kliešťov, roztočov, múch a iného hmyzu, ktorý prenáša na ľudí choroby uštipnutím,

— potravinami alebo vodou: konzumáciou potenciálne kontaminovaných potravín alebo pitnej vody.

KLASIFIKÁCIA PRÍPADOV OCHORENÍ

Prípady sa klasifikujú ako „možné“, „pravdepodobné“ a „potvrdené“. Inkubačný čas chorôb je uvedený v dodatočných informáciách, aby sa mohla posúdiť epidemiologická súvislosť.

MOŽNÝ PRÍPAD

Možný prípad je prípad klasifikovaný ako možný na účely oznamovania. Zvyčajne ide o prípad ochorenia, ktorý spĺňa klinické kritériá opísané v štandardnej definícii ochorenia bez epidemiologického alebo laboratórneho dôkazu danej choroby. Definícia prípadu označeného ako „možný“ má vysokú citlivosť a nízku špecifickosť. V tejto kategórii je možné zistiť väčšinu prípadov, no zahrnuté do nej budú aj niektoré falošne pozitívne nálezy.

PRAVDEPODOBNÝ PRÍPAD

Pravdepodobný prípad je prípad klasifikovaný ako pravdepodobný na účely oznamovania. Ide zvyčajne o prípad so splnenými klinickými kritériami a epidemiologickou súvislosťou podľa štandardnej definície ochorenia. Laboratórne testy pre pravdepodobné prípady sú špecifikované len pri určitých chorobách.

POTVRDENÝ PRÍPAD

Potvrdený prípad je prípad klasifikovaný ako potvrdený na účely oznamovania. Potvrdené prípady sú laboratórne potvrdené a môžu alebo nemusia spĺňať klinické kritériá opísané v štandardnej definícii ochorenia. Definícia potvrdeného prípadu ochorenia je vysoko špecifická a menej citlivá; preto väčšina ochorení, ktoré sa tu uvádzajú, bude predstavovať skutočné prípady, hoci niektoré budú chýbať.

V klinických kritériách niektorých chorôb sa neuvádza skutočnosť, že mnohé akútne prípady sú asymptomatické (napríklad hepatitída A, B a C, kampylobakterióza, salmonelóza), hoci tieto prípady môžu mať napriek tomu význam z hľadiska verejného zdravia na vnútroštátnej úrovni.

Potvrdené prípady patria do jednej z troch ďalej uvedených podkategórií. Do jednej z týchto podkategórií sa zaradia počas analýzy údajov s použitím premenných, ktoré sa zozbierajú s informáciami o daných prípadoch.

LABORATÓRNE POTVRDENÝ PRÍPAD S KLINICKÝMI KRITÉRIAMI

Prípad spĺňa laboratórne kritériá na potvrdenie prípadu a klinické kritériá zahrnuté do štandardnej definície ochorenia.

LABORATÓRNE POTVRDENÝ PRÍPAD S NEZNÁMYMI KLINICKÝMI KRITÉRIAMI

Prípad spĺňa laboratórne kritériá na potvrdenie prípadu, no nie sú k dispozícii informácie týkajúce sa klinických kritérií (napríklad len správa o laboratórnom náleze).

LABORATÓRNE POTVRDENÝ PRÍPAD BEZ KLINICKÝCH KRITÉRIÍ

Prípad spĺňa klinické kritériá na potvrdenie prípadu, no nespĺňa klinické kritériá zahrnuté do štandardnej definície ochorenia, alebo je asymptomatický.

Poznámka: Pri niektorých ochoreniach, ktoré majú byť predmetom dohľadu, štruktúra štandardnej definície ochorenia nezodpovedá typickej štruktúre štandardnej definície ochorenia, napríklad v prípade Creutzfeldtovej-Jakobovej choroby (CJD), infekcií spojených so zdravotnou starostlivosťou a antimikrobiálnej rezistencie.

2. ZOZNAM SKRATIEK

1. AFP: akútna chabá obrna

2. AIDS: syndróm získanej imunitnej nedostatočnosti

3. AMR: antimikrobiálna rezistencia

4. Anti-HBc: protilátky proti jadrovému antigénu vírusu hepatitídy B

5. anti-HCV: špecifická protilátka proti vírusu hepatitídy C

6. ARI: akútna respiračná infekcia

7. BAL: bronchoalveolárna laváž

8. BCG: Bacillus Calmette-Guérin

9. BJ: infekcia kostí a kĺbov

10. BJ-BONE: osteomyelitída

11. BJ-DISC: discitída

12. BJ-JNT: infekcia kĺbu alebo burzy

13. BoNT: botulínový neurotoxín

14. BS: Iinfekcia krvného riečiska

15. C-CVC: infekcia súvisiaca s katétrom – centrálny venózny katéter

16. CDAD: hnačka spojená s Clostridium difficile

17. JTK: jednotka tvoriaca kolóniu (JTK)

18. CJDC: reutzfeldtova-Jakobova choroba

19. CMV: cytomegalovírus

20. CNRL: sieť referenčných laboratórií EÚ pre ľudskú chrípku v rámci Spoločenstva (Community Network of Reference Laboratories for human influenza)

21. CNS: centrálna nervová sústava

22. CNS-IC: infekcia centrálnej nervovej sústavy – intrakraniálna infekcia

23. CNS-MEN: infekcia centrálnej nervovej sústavy – meningitída alebo ventrikulitída

24. CNS-SA: infekcia centrálnej nervovej sústavy – spinálny absces bez meningitídy

25. C-CVC: infekcia súvisiaca s katétrom – periférny venózny katéter

26. CRI: infekcia súvisiaca s katétrom

27. CRS: kongenitálny rubeolový syndróm

28. CRT: čas kapilárneho návratu

29. CSF: mozgovomiechový mok

30. CT: snímkasnímka z počítačovej tomografie

31. CVS: infekcia kardiovaskulárneho systému

32. CVS-CARD: infekcia kardiovaskulárneho systému – myokarditída alebo perikarditída

33. CVS-ENDO: infekcia kardiovaskulárneho systému – endokarditída

34. CVS-MED: infekcia kardiovaskulárneho systému – mediastinitída

35. CVS-VASC: infekcia kardiovaskulárneho systému – infekcia tepien alebo žíl

36. DFA: priamy imunofluorescenčný test

37. DFA-TP: priamy imunofluorescenčný test na zistenie prítomnosti Treponema pallidum

38. DNA: deoxyribonukleová kyselina

39. DPA: distálny protektívny aspirát

40. EARS-Net: Európska sieť pre dohľad nad antimikrobiálnou rezistenciou

41. ECDC: Európske centrum pre prevenciu a kontrolu chorôb

42. ECOFF: epidemiologické medzné hodnoty

43. EEG: elektroencefalografia

44. EENT: infekcia oka, ucha, nosa, hrdla alebo ústnej dutiny

45. EENT-CONJ: infekcia oka, ucha, nosa, hrdla alebo ústnej dutiny – konjunktivitída

46. EENT-EAR: infekcia oka, ucha, nosa, hrdla alebo ústnej dutiny – ušný mastoid

47. EENT-EYE: infekcia oka, ucha, nosa, hrdla alebo ústnej dutiny – infekcia oka iná ako konjunktivitída

48. EENT-ORAL: infekcia oka, ucha, nosa, hrdla alebo ústnej dutiny – ústna dutina (ústa, jazyk alebo ďasná)

49. EENT-SINU: infekcia oka, ucha, nosa, hrdla alebo ústnej dutiny – sínusitída

50. EENT-UR: infekcia oka, ucha, nosa, hrdla alebo ústnej dutiny – horné dýchacie cesty, faryngitída, laryngitída, epiglotitída

51. EFNS: Európska federácia neurologických spoločností

52. EIA: imunoenzymatická reakcia

53. ELISA: enzýmová imunoanalýza

54. EM: elektrónová mikroskopia

55. EUCAST: Európsky výbor pre testovanie antimikrobiálnej citlivosti

56. FAMA: fluorescenčná protilátka proti membránovému antigénu

57. FTA-abs: fluorescenčný absorpčný test na protilátky proti treponemám

58. FUO: horúčka neznámeho pôvodu

59. GI: infekcia gastrointestinálneho systému

60. GI-CDI: infekcia gastrointestinálneho systému – infekcia spôsobená Clostridium difficile

61. GI-GE: infekcia gastrointestinálneho systému – gastroenteritída (okrem CDI)

62. GI-GIT: infekcia gastrointestinálneho systému – gastrointestinálny trakt (pažerák, žalúdok, tenké črevo, hrubé črevo a konečník) okrem gastroenteritídy a apendicitídy

63. GI-HEP: infekcia gastrointestinálneho systému – hepatitída

64. GI-IAB: infekcia gastrointestinálneho systému – vnútrobrušná, inde nešpecifikovaná infekcia zahŕňajúca žlčník, žlčovodné kanály, pečeň (okrem vírusovej hepatitídy), slezinu, pankreas, podbrušnicu, subfrenický alebo subdiafragmatický priestor alebo iné vnútrobrušné tkanivo alebo inde nešpecifikovanú oblasť

65. HAI: infekcie spojené so zdravotnou starostlivosťou

66. HBeAge: antigén vírusu hepatitídy B

67. HBsAg: povrchový antigén vírusu hepatitídy B

68. HBV-DNA: deoxyribonukleová kyselina vírusu hepatitídy B

69. HCV-core: jadrový antigén vírusu hepatitídy C

70. HCV-RNA: ribonukleová kyselina vírusu hepatitídy C

71. HIV: vírus ľudskej imunitnej nedostatočnosti

72. HUS: hemolyticko-uremický syndróm

73. IAP: pneumónia spojená s intubáciou

74. IFA: nepriamy imunofluorescenčný test

75. IgG: imunoglobulín G

76. IgM: imunoglobulín M

77. ILI: ochorenie podobné chrípke

78. LGV: lymphogranuloma (venereum)

79. LPS: lipopolysacharidy

80. LRI: infekcia dolných dýchacích ciest okrem pneumónie

81. LRI-BRON: infekcia dolných dýchacích ciest – bronchitída, tracheobronchitída, bronchiolitída, tracheitída bez dôkazu pneumónie

82. TBE: kliešťová encefalitída

3. ŠTANDARDNÉ DEFINÍCIE PRENOSNÝCH OCHORENÍ

3.1. ANTRAX

Klinické kritériá

Každá osoba, u ktorej sa prejavuje aspoň jedna z týchto klinických foriem:

Kožný antrax Aspoň jeden z týchto dvoch symptómov: — papulózna alebo vezikulárna lézia, — čierny príškvar obklopený edémom.

Gastrointestinálny antrax — horúčka alebo zimnica A aspoň jeden z týchto dvoch symptómov: — silná abdominálna bolesť, — hnačka.

Inhalačný antrax — horúčka alebo zimnica A aspoň jeden z týchto dvoch symptómov: — syndróm akútnej dychovej tiesne, — rádiologický dôkaz mediastinálneho rozšírenia.

Meningeálna/meningoencefalitická forma antraxu — horúčka A aspoň jeden z týchto troch symptómov: — kŕče, — strata vedomia, — meningeálne príznaky.

Septická forma antraxu

Laboratórne kritériá

Aspoň jedno z týchto dvoch kritérií:

— izolácia Bacillus anthracis z klinickej vzorky,

— zistenie prítomnosti nukleovej kyseliny Bacillus anthracis v klinickej vzorke,

pozitívny výsledok vyšetrenia na základe výteru z nosa bez klinických príznakov neprispieva k potvrdeniu diagnózy.

Epidemiologické kritériá

Aspoň jedna z týchto troch epidemiologických súvislostí:

— prenos zo zvieraťa na človeka,

— vystavenie účinkom spoločného zdroja,

— vystavenie kontaminovaným potravinám/kontaminovanej pitnej vody.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá v epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.2. BOTULIZMUS

Klinické kritériá

Každá osoba, u ktorej sa prejavuje aspoň jedna z týchto klinických foriem:

Botulizmus prenášaný potravinami a botulizmus rán Aspoň jedno z týchto dvoch kritérií: — bilaterálne kraniálne nervové poruchy (napríklad diplopia, nejasné videnie, sťažené prehĺtanie, bulbárna slabosť), — periférna symetrická paralýza.

Botulizmus u detí Každé dieťa, u ktorého sa prejavuje aspoň jeden z týchto šiestich symptómov: — obstipácia, — letargia, — ťažkosti so saním alebo s prehĺtaním, — ptóza, — sťažené prehĺtanie, — celková svalová slabosť.

Typ botulizmu, s ktorým sa zvyčajne stretávame u detí (vo veku < 12 mesiacov), môže postihnúť aj deti staršie ako 12 mesiacov a niekedy aj dospelé osoby so zmenenou gastrointestinálnou anatómiou a mikroflórou.

Laboratórne kritériá

Aspoň jedno z týchto troch kritérií:

— izolácia klostrídií produkujúcich BoNT (napríklad Clostridium botulinum, C. baratii, C. butyricum) v prípade detského botulizmu (zo stolice) alebo botulizmu rán (z rany),

— zistenie prítomnosti botulínových neurotoxínov v klinickej vzorke,

— zistenie prítomnosti génov kódujúcich botulínové neurotoxíny v klinickej vzorke.

Epidemiologické kritériá

Aspoň jedna z týchto dvoch epidemiologických súvislostí:

— vystavenie účinkom spoločného zdroja (napríklad potraviny, spoločné používanie ihiel alebo iných pomôcok),

— vystavenie kontaminovaným potravinám/kontaminovanej pitnej vody.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá

3.3. BRUCELÓZA

Klinické kritériá

Každá osoba, ktorá má horúčku

a aspoň jeden z týchto siedmich symptómov:

— potenie (nadmerné, zapáchajúce, najmä nočné),

— triašky,

— bolesť kĺbov,

— slabosť,

— depresia,

— bolesť hlavy,

— anorexia.

Laboratórne kritériá

Aspoň jedno z týchto troch kritérií:

— izolácia Brucella spp. patogénnych pre človeka z klinickej vzorky,

— špecifická protilátková odpoveď na Brucella spp. patogénnych pre človeka (štandardný aglutinačný test, fixácia komplementu, ELISA),

— zistenie prítomnosti nukleovej kyseliny Brucellaspp. patogénnych pre človeka v klinickej vzorke.

Epidemiologické kritériá

Aspoň jedna z týchto piatich epidemiologických súvislostí:

— vystavenie kontaminovaným potravinám/kontaminovanej pitnej vody,

— vystavenie produktom z kontaminovaných zvierat (mlieko alebo mliečne výrobky),

— prenos zo zvieraťa na človeka (kontaminované výlučky alebo orgány, napríklad vaginálny výtok, placenta),

— vystavenie účinkom spoločného zdroja,

— vystavenie v laboratóriu.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.4. CAMPYLOBACTER ENTERITIS

Klinické kritériá

Každá osoba, ktorá spĺňa aspoň jedno z týchto troch kritérií:

— hnačka,

— abdominálna bolesť,

— horúčka.

Laboratórne kritériá

Aspoň jedno z týchto dvoch kritérií:

— izolácia Campylobacter spp. patogénnych pre človeka z klinickej vzorky,

— zistenie prítomnosti nukleovej kyseliny Campylobacter spp. v klinickej vzorke.

Poznámka: Testovanie citlivosti Campylobacter spp. na antimikrobiálne látky by sa malo vykonať na reprezentatívnom podsúbore izolátov.

Epidemiologické kritériá

Aspoň jedna z týchto piatich epidemiologických súvislostí:

— prenos zo zvieraťa na človeka,

— interhumánny prenos,

— vystavenie účinkom spoločného zdroja,

— vystavenie kontaminovaným potravinám/kontaminovanej pitnej vody,

— vystavenie účinkom životného prostredia.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

Antimikrobiálna rezistencia

Výsledky testov antimikrobiálnej citlivosti sa musia oznamovať podľa metód a kritérií dohodnutých medzi ECDC a členskými štátmi a špecifikovaných v Protokole EÚ o harmonizovanom monitorovaní antimikrobiálnej rezistencie Salmonella a Campylobacter izolovaných z ľudských vzoriek (EU protocol for harmonised monitoring of antimicrobial resistance in human Salmonella and Campylobacter isolates) (1).

3.5. HORÚČKA CHIKUNGUNYA

Klinické kritériá (2)

— horúčka.

Laboratórne kritériá (3)

A. Pravdepodobný prípad

— Zistenie prítomnosti špecifických protilátok IgM proti vírusu Chikungunya v jednej vzorke séra.

B. Potvrdený prípad

Aspoň jedno z týchto štyroch kritérií:

— izolácia vírusu Chikungunya z klinickej vzorky,

— zistenie prítomnosti nukleovej kyseliny vírusu Chikungunya v klinickej vzorke,

— zistenie prítomnosti špecifických protilátok IgM proti vírusu Chikungunya v jednej vzorke séra A potvrdenie neutralizáciou,

— sérokonverzia alebo štvornásobný nárast titra špecifických protilátok proti vírusu Chikungunya v párových vzorkách séra.

Epidemiologické kritériá

V anamnéze cestovanie do oblasti alebo pobyt v oblasti s potvrdeným stále sa vyskytujúcim prenosom vírusu Chikungunya v období dvoch týždňov pred vznikom prvých príznakov ochorenia.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá a epidemiologické kritériá, ako aj laboratórne kritériá pravdepodobného prípadu.

C. Potvrdený prípad Každá osoba, ktorá spĺňa laboratórne kritériá potvrdeného prípadu.

Poznámka: Sérologické výsledky by sa mali interpretovať podľa predchádzajúceho vystavenia iným flavivírusovým infekciám a vakcinačného stavu na flavivírus. Potvrdené prípady by mali byť v takýchto situáciách validované sérumneutralizačným testom alebo inými rovnocennými skúškami.

3.6. CHLAMÝDIOVÁ INFEKCIA VRÁTANE CHLAMÝDIOVÉHO LYMFOGRANULÓMU (LYMPHOGRANULOMA VENEREUM) (LGV)

Klinické kritériá

Každá osoba, u ktorej sa prejavuje aspoň jedna z týchto klinických foriem:

Chlamýdiová infekcia iná ako LGV Aspoň jeden z týchto šiestich symptómov: — uretritída, — epididymitída, — akútna salpingitída, — akútna endometritída, — cervicitída, — proktitída. V prípade novorodencov aspoň jeden z týchto dvoch symptómov: — konjunktivitída, — pneumónia.

LGV Aspoň jeden z týchto piatich symptómov: — uretritída, — genitálny ulkus, — ingvinálna lymfadenopatia, — cervicitída, — proktitída.

Laboratórne kritériá

Chlamýdiová infekcia iná ako LGV

Aspoň jedno z týchto troch kritérií:

— izolácia Chlamydia trachomatis zo vzorky z análnej oblasti a genitálneho traktu alebo zo spojoviek,

— preukázanie prítomnosti Chlamydia trachomatis testom DFA na klinickej vzorke,

— zistenie prítomnosti nukleovej kyseliny Chlamydia trachomatis v klinickej vzorke.

LGV

Aspoň jedno z týchto dvoch kritérií:

— izolácia Chlamydia trachomatis zo vzorky z análnej oblasti a genitálneho traktu alebo zo spojoviek,

— zistenie prítomnosti nukleovej kyseliny Chlamydia trachomatis v klinickej vzorke. A

— určenie sérovaru (genovar) L1, L2, alebo L3

Epidemiologické kritériá

Epidemiologická súvislosť – interhumánny prenos (sexuálny styk alebo vertikálny prenos).

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa laboratórne kritériá.

3.7. CHOLERA

Klinické kritériá

Každá osoba, ktorá má aspoň jeden z týchto dvoch symptómov:

— hnačka,

— zvracanie.

Laboratórne kritériá

— izolácia Vibrio cholerae z klinickej vzorky A

— preukázanie prítomnosti antigénu O1 alebo O139 v izoláte A

— preukázanie prítomnosti cholerového enterotoxínu alebo génu cholerového enterotoxínu v izoláte.

Epidemiologické kritériá

Aspoň jedna z týchto štyroch epidemiologických súvislostí:

— vystavenie účinkom spoločného zdroja,

— interhumánny prenos (prenos z človeka na človeka),

— vystavenie kontaminovaným potravinám/kontaminovanej pitnej vody,

— vystavenie účinkom životného prostredia.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.8. CREUTZFELDTOVA-JAKOBOVA CHOROBA (CJD)

Predpoklady

— každá osoba s progresívnou neuropsychiatrickou poruchou s minimálne 6 mesačným trvaním,

— rutinné vyšetrenie nepoukazuje na alternatívnu diagnózu,

— v anamnéze nie je vystavenie ľudským hormónom hypofýzy alebo štepu tvrdej pleny,

— neexistuje dôkaz o genetickej forme prenosnej spongiformnej encefalopatie.

Klinické kritériá

Každá osoba, ktorá má aspoň štyri z týchto piatich symptómov:

— skoré psychické symptómy (4),

— pretrvávajúce bolestivé senzorické symptómy (5),

— ataxia,

— myoklónia, chorea alebo dystónia,

— demencia.

Diagnostické kritériá

Diagnostické kritériá na potvrdenie prípadu:

— neuropatologické potvrdenie: spongiformná zmena a rozsiahle ukladanie priónových proteínov s floridnými plakmi po celom (veľkom) mozgu a mozočku.

Diagnostické kritériá pravdepodobného alebo možného prípadu:

— EEG nepreukazuje typický nález (6) sporadickej CJD (6) v skorých štádiách choroby,

— bilaterálne vysoký pulvinárny signál na MRI snímke mozgu,

— pozitívna biopsia tonzíl (7).

Epidemiologické kritériá

Epidemiologická súvislosť – interhumánny prenos (napríklad krvnou transfúziou).

Klasifikácia prípadu

A. Možný prípad Každá osoba, ktorá spĺňa uvedené predpoklady A — klinické kritériá A — má negatívny výsledok vyšetrenia EEG na sporadickú CJD (6).

B. Pravdepodobný prípad Každá osoba, ktorá spĺňa uvedené predpoklady A — klinické kritériá A — má negatívny výsledok vyšetrenia EEG na sporadickú CJD (8). A — pozitívnu MRI snímku mozgu, ALEBO — každá osoba, ktorá spĺňa uvedené predpoklady A — má pozitívnu biopsiu tonzíl.

C. Potvrdený prípad Každá osoba, ktorá spĺňa uvedené predpoklady A diagnostické kritériá na potvrdenie prípadu.

3.9. KRYPTOSPORIDIÓZA

Klinické kritériá

Každá osoba, ktorá má aspoň jeden z týchto dvoch symptómov:

— hnačka,

— abdominálna bolesť.

Laboratórne kritériá

Aspoň jedno z týchto štyroch kritérií:

— preukázanie prítomnosti oocýst Cryptosporidium v stolici,

— preukázanie prítomnosti Cryptosporidium v intestinálnej tekutine alebo vzorkách z biopsie tenkého čreva,

— zistenie prítomnosti nukleovej kyseliny Cryptosporidium v stolici,

— zistenie prítomnosti antigénu Cryptosporidium v stolici.

Epidemiologické kritériá

Jedna z týchto piatich epidemiologických súvislostí:

— interhumánny prenos,

— vystavenie účinkom spoločného zdroja,

— prenos zo zvieraťa na človeka,

— vystavenie kontaminovaným potravinám/kontaminovanej pitnej vody,

— vystavenie účinkom životného prostredia.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.10. HORÚČKA DENGUE

Klinické kritériá (9)

— horúčka.

Laboratórne kritériá (10)

A. Pravdepodobný prípad

— Zistenie prítomnosti špecifických protilátok IgM proti vírusu dengue v jednej vzorke séra.

B. Potvrdený prípad

Aspoň jedno z týchto piatich kritérií:

— izolácia vírusu dengue z klinickej vzorky,

— zistenie prítomnosti nukleovej kyseliny vírusu dengue v klinickej vzorke,

— zistenie prítomnosti antigénu vírusu dengue v klinickej vzorke,

— zistenie prítomnosti špecifických protilátok IgM proti vírusu dengue v jednej vzorke séra A potvrdenie neutralizáciou,

— sérokonverzia alebo štvornásobný nárast titra špecifických protilátok proti vírusu dengue v párových vzorkách séra.

Epidemiologické kritériá

V anamnéze cestovanie do oblasti alebo pobyt v oblasti s potvrdeným stále sa vyskytujúcim prenosom vírusu dengue v období dvoch týždňov pred vznikom prvých príznakov ochorenia.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá a epidemiologické kritériá, ako aj laboratórne kritériá pravdepodobného prípadu.

C. Potvrdený prípad Každá osoba, ktorá spĺňa laboratórne kritériá potvrdeného prípadu.

3.11. DIFTÉRIA (ZÁŠKRT)

Klinické kritériá

Každá osoba, u ktorej sa prejavuje aspoň jedna z týchto klinických foriem:

Klasická respiračná diftéria: choroba horných dýchacích ciest s laryngitídou alebo nazofaryngitídou alebo tonzilitídou A adherujúca membrána/pseudomembrána.

Mierna respiračná diftéria: choroba horných dýchacích ciest s laryngitídou alebo nazofaryngitídou alebo tonzilitídou BEZ adherujúcej membrány/pseudomembrány.

Kožná diftéria: kožná lézia

Diftéria iných častí tela: lézia spojoviek alebo sliznicových membrán.

Laboratórne kritériá

Izolácia Corynebacteriumdiphtheriae, Corynebacterium ulcerans alebo Corynebacterium pseudotuberculosis produkujúcich toxín z klinickej vzorky.

Epidemiologické kritériá

Aspoň jedna z týchto epidemiologických súvislostí:

— interhumánny prenos,

— prenos zo zvieraťa na človeka.

Klasifikácia prípadu

A. Možný prípad Každá osoba, ktorá spĺňa klinické kritériá klasickej respiračnej diftérie.

B. Pravdepodobný prípad Každá osoba, ktorá spĺňa klinické kritériá diftérie (klasická respiračná diftéria, mierna respiračná diftéria, kožná diftéria, diftéria iných častí tela) a ktorá je v epidemiologickej súvislosti s potvrdeným prípadom humánneho ochorenia alebo s prenosom zo zvieraťa na človeka.

C. Potvrdený prípad Každá osoba, ktorá spĺňa laboratórne kritériá A aspoň jednu z klinických foriem.

3.12. ECHINOKOKÓZA

Klinické kritériá

Nie sú relevantné na účely epidemiologického dohľadu.

Diagnostické kritériá

Aspoň jedno z týchto piatich kritérií:

— histopatologický alebo parazitologický nález Echinococcus multilocularis alebo E. granulosus (napríklad priamou vizualizáciou protoscolexu v cystovej tekutine),

— zistenie patognomickej mikroskopickej morfológie cysty(-ýst) Echinoccocus granulosus v chirurgických vzorkách,

— typické orgánové lézie zistené obrazovými technikami (napríklad počítačová tomografia, sonografia, MRI) A potvrdené sérologickým testom,

— špecifické sérum na protilátky Echinococcusspp. sérologickým testom s vysokou citlivosťou A potvrdené vysoko špecifickým sérologickým testom,

— zistenie prítomnosti nukleovej kyseliny Echinococcus multilocularis alebo granulosus v klinickej vzorke.

Epidemiologické kritériá Neuplatňujú sa

Klasifikácia prípadu

A. Možný prípad Neuplatňuje sa

B. Pravdepodobný prípad Neuplatňuje sa

C. Potvrdený prípad Každá osoba, ktorá spĺňa diagnostické kritériá

3.13. GIARDIÓZA [LAMBLIÁZA]

Klinické kritériá

Každá osoba, ktorá spĺňa aspoň jedno z týchto štyroch kritérií:

— hnačka,

— abdominálna bolesť,

— plynatosť,

— príznaky porúch vstrebávania (napríklad tuková stolica, úbytok hmotnosti).

Laboratórne kritériá

Aspoň jedno z týchto troch kritérií:

— preukázanie prítomnosti cýst Giardia lamblia alebo trofozoitov v stolici, duodenálnej tekutine alebo vo vzorkách z biopsie tenkého čreva,

— preukázanie prítomnosti antigénu Giardia lamblia v stolici, duodenálnej tekutine alebo vo vzorkách z biopsie tenkého čreva,

— zistenie prítomnosti nukleovej kyseliny Giardia lamblia v stolici, duodenálnej tekutine alebo vo vzorkách z biopsie tenkého čreva.

Epidemiologické kritériá

Aspoň jedna z týchto štyroch epidemiologických súvislostí:

— vystavenie kontaminovaným potravinám/kontaminovanej pitnej vody,

— interhumánny prenos,

— vystavenie účinkom spoločného zdroja,

— vystavenie účinkom životného prostredia.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.14. GONOKOKOVÁ INFEKCIA

Klinické kritériá

Každá osoba, ktorá má aspoň jeden z týchto ôsmich symptómov:

— uretritída,

— akútna salpingitída,

— zápalové ochorenie panvy,

— cervicitída,

— epididymitída,

— proktitída,

— faryngitída,

— artritída

ALEBO

každý novorodenec s konjunktivitídou.

Laboratórne kritériá

Aspoň jedno z týchto štyroch kritérií:

— izolácia Neisseria gonorrhoeae z klinickej vzorky,

— zistenie prítomnosti nukleovej kyseliny Neisseria gonorrhoeae v klinickej vzorke,

— preukázanie prítomnosti Neisseria gonorrhoeae testom prostredníctvom sondy bez amplifikácie nukleovej kyseliny v klinickej vzorke,

— mikroskopické zistenie prítomnosti gramnegatívnych intracelulárnych diplokokov vo vzorke z uretry u muža.

Epidemiologické kritériá

Epidemiologická súvislosť – interhumánny prenos (sexuálny styk alebo vertikálny prenos).

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa laboratórne kritériá.

Antimikrobiálna rezistencia

V prípadoch zisťovaných kultiváciou sa výsledky testov antimikrobiálnej citlivosti musia oznamovať podľa metód a kritérií dohodnutých medzi ECDC a členskými štátmi a špecifikovaných v Štandardnom protokole ECDC na účely dohľadu nad antimikrobiálnou rezistenciou gonokokov (ECDC standard protocol for gonococcal antimicrobial resistance surveillance) (11).

3.15. INFEKCIA SPÔSOBENÁ HAEMOPHILUS INFLUENZAE, INVAZÍVNE HEMOFILOVÉ OCHORENIE

Klinické kritériá

Nie sú relevantné na účely epidemiologického dohľadu.

Laboratórne kritériá

Aspoň jedno z týchto dvoch kritérií:

— izolácia Haemophilus influenzae zo vzorky z prirodzene sterilného miesta,

— zistenie prítomnosti nukleovej kyseliny Haemophilus influenzae vo vzorke z prirodzene sterilného miesta.

Epidemiologické kritériá Neuplatňujú sa

Klasifikácia prípadu

A. Možný prípad Neuplatňuje sa

B. Pravdepodobný prípad Neuplatňuje sa

C. Potvrdený prípad Každá osoba, ktorá spĺňa laboratórne kritériá.

3.16. AKÚTNA HEPATITÍDA A

Klinické kritériá

Každá osoba, u ktorej sa postupne rozvíjajú symptómy (napríklad únava, abdominálna bolesť, strata chuti do jedla, občasná nauzea a zvracanie)

A

aspoň jeden z týchto troch symptómov:

— horúčka,

— žltačka,

— zvýšené hladiny séra aminostransferázy.

Laboratórne kritériá

Aspoň jedno z týchto troch kritérií:

— zistenie prítomnosti nukleovej kyseliny vírusu hepatitídy A v sére alebo stolici,

— špecifická protilátková odpoveď na vírus hepatitídy A,

— zistenie prítomnosti vírusového antigénu hepatitídy A v stolici.

Epidemiologické kritériá

Aspoň jedno z týchto štyroch kritérií:

— interhumánny prenos,

— vystavenie účinkom spoločného zdroja,

— vystavenie kontaminovaným potravinám/kontaminovanej pitnej vody,

— vystavenie účinkom životného prostredia.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.17. HEPATITÍDA B (12)

Klinické kritériá

Nie sú relevantné na účely epidemiologického dohľadu.

Laboratórne kritériá

Pozitívne výsledky aspoň jedného alebo viacerých týchto testov alebo ich kombinácií:

— protilátky IgM proti jadrovému antigénu vírusu hepatitídy B (anti-HBc IgM),

— povrchový antigén vírusu hepatitídy B (HBsAg),

— e antigén vírusu hepatitídy B (HBeAg),

— deoxyribonukleová kyselina vírusu hepatitídy B (HBV-DNA).

Epidemiologické kritériá

Nie sú relevantné na účely epidemiologického dohľadu.

Klasifikácia prípadu

A. Možný prípad Neuplatňuje sa

B. Pravdepodobný prípad Neuplatňuje sa

C. Potvrdený prípad Každá osoba, ktorá spĺňa laboratórne kritériá.

3.18. HEPATITÍDA C (13)

Klinické kritériá

Nie sú relevantné na účely epidemiologického dohľadu.

Laboratórne kritériá

Aspoň jedno z týchto troch kritérií:

— zistenie prítomnosti nukleovej kyseliny vírusu hepatitídy C (HCV RNA),

— zistenie prítomnosti jadrového antigénu vírusu hepatitídy C (HCV-jadro),

— špecifická protilátková odpoveď na vírus hepatitídy C (anti-HCV) potvrdená potvrdzujúcim testom na protilátky (napríklad imunoblotom) u osôb starších ako 18 mesiacov bez dôkazu prekonanej infekcie.

Epidemiologické kritériá Neuplatňujú sa

Klasifikácia prípadu

A. Možný prípad Neuplatňuje sa

B. Pravdepodobný prípad Neuplatňuje sa

C. Potvrdený prípad Každá osoba, ktorá spĺňa laboratórne kritériá.

3.19. INFEKCIA SPÔSOBENÁ VÍRUSOM ĽUDSKEJ IMUNITNEJ NEDOSTATOČNOSTI (HIV) A SYNDRÓM ZÍSKANEJ IMUNITNEJ NEDOSTATOČNOSTI (AIDS)

Klinické kritériá (AIDS)

Každá osoba, ktorá spĺňa ktorúkoľvek z klinických podmienok stanovených v európskej štandardnej definícii AIDS týkajúcich sa:

— dospelých a dospievajúcich >= 15 rokov,

— detí vo veku < 15 rokov.

Laboratórne kritériá (HIV)

— Dospelí, dospievajúci a deti vo veku >= 18 mesiacov Aspoň jedno z týchto troch kritérií: — pozitívny výsledok skríningového testu na protilátky proti vírusu HIV alebo kombinovaný skríningový test (protilátky HIV a antigén HIV p24) potvrdený špecifickejším testom na protilátky (napríklad testom Western blot), — pozitívny výsledok testu 2 EIA na protilátky potvrdený pozitívnym výsledkom ďalšieho testu EIA, — pozitívne výsledky aspoň jedného z týchto troch testov vykonaných na dvoch osobitných vzorkách: — zistenie prítomnosti nukleovej kyseliny HIV (HIV-RNA, HIV-DNA), — preukázanie prítomnosti vírusu HIV pomocou HIV p24 antigénového testu vrátane neutralizačného testu, — izolácia vírusu HIV.

— Deti vo veku < 18 mesiacov pozitívne výsledky aspoň jedného z týchto troch testov vykonaných na dvoch osobitných vzorkách (okrem pupočníkovej krvi): — izolácia vírusu HIV, — zistenie prítomnosti nukleovej kyseliny HIV (HIV-RNA, HIV-DNA), — preukázanie prítomnosti vírusu HIV pomocou HIV p24 antigénového testu vrátane neutralizačného testu u dieťaťa vo veku >=1 mesiac.

Epidemiologické kritériá Neuplatňujú sa

Klasifikácia prípadu

A. Možný prípad Neuplatňuje sa

B. Pravdepodobný prípad Neuplatňuje sa

C. Potvrdený prípad — Infekcia HIV: Každá osoba, ktorá spĺňa laboratórne kritériá infekcie HIV. — AIDS: Každá osoba, ktorá spĺňa klinické kritériá ochorenia AIDS a laboratórne kritériá infekcie HIV.

3.20. CHRÍPKA

Klinické kritériá

Každá osoba, u ktorej sa prejavuje aspoň jedna z týchto klinických foriem:

Ochorenie podobné chrípke (ILI) — náhle prepuknutie príznakov A — aspoň jeden z týchto štyroch systémových symptómov: — horúčka alebo zimnica, — nevoľnosť, — bolesť hlavy, — myalgia A — aspoň jeden z týchto troch respiračných symptómov: — kašeľ, — bolesť hrdla, — dychová nedostatočnosť.

Akútna respiračná infekcia (ARI) — náhle prepuknutie príznakov A — aspoň jeden z týchto štyroch respiračných symptómov: — kašeľ, — bolesť hrdla, — dychová nedostatočnosť, — koryza A — skonštatovanie lekára, že ochorenie je infekčné.

Laboratórne kritériá

Aspoň jedno z týchto štyroch kritérií:

— izolácia vírusu chrípky z klinickej vzorky,

— zistenie prítomnosti nukleovej kyseliny vírusu chrípky v klinickej vzorke,

— dôkaz antigénu vírusu chrípky testom DFA v klinickej vzorke,

— špecifická protilátková odpoveď na vírus chrípky.

Ak je to možné, mala by sa vykonať podtypizácia chrípkového izolátu.

Epidemiologické kritériá

Epidemiologická súvislosť – interhumánny prenos.

Klasifikácia prípadu

A. Možný prípad Každá osoba, ktorá spĺňa klinické kritériá (ILI alebo ARI).

B. Pravdepodobný prípad Každá osoba v epidemiologickej súvislosti, ktorá spĺňa klinické kritériá (ILI alebo ARI).

C. Potvrdený prípad Každá osoba, ktorá spĺňa klinické (ILI a ARI) a laboratórne kritériá

3.21. CHRÍPKA A/H5N1

Klinické kritériá

Každá osoba, ktorá má aspoň jeden z týchto symptómov:

— horúčka A prejavy a príznaky akútnej respiračnej infekcie,

— smrť v dôsledku nevysvetleného akútneho respiračného ochorenia.

Laboratórne kritériá

Aspoň jedno z týchto troch kritérií:

— izolácia vírusu chrípky A/H5N1 z klinickej vzorky,

— zistenie prítomnosti nukleovej kyseliny vírusu chrípky A/H5 v klinickej vzorke,

— špecifická protilátková odpoveď na vírus chrípky A/H5 (štvornásobný alebo viacnásobný vzostup alebo jednorazový vysoký titer).

Epidemiologické kritériá

Aspoň jedno z týchto štyroch kritérií:

— interhumánny prenos v dôsledku blízkeho kontaktu (do jedného metra) s človekom, ktorý je evidovaný ako pravdepodobný alebo potvrdený prípad,

— vystavenie v laboratóriu: v prípade potencionálneho vystavenia účinkom chrípky A/H5N1,

— blízky kontakt (do jedného metra) so zvieraťom, u ktorého je potvrdená infekcia A/H5N1 okrem hydiny alebo voľne žijúceho vtáctva (napríklad mačka alebo ošípaná),

— pobyt v oblasti alebo návšteva oblasti, kde je v súčasnosti podozrenie na chrípku H5N1 alebo kde je výskyt tejto chrípky potvrdený, A aspoň jedno z týchto dvoch kritérií: — blízky kontakt (do jedného metra) s chorou alebo mŕtvou domácou hydinou alebo voľne žijúcim vtáctvom v postihnutej oblasti, — zdržiavanie sa v domovoch alebo na farme, na ktorej bola v postihnutej oblasti v predchádzajúcom mesiaci nahlásená chorá alebo uhynutá domáca hydina.

Klasifikácia prípadu

A. Možný prípad Každá osoba, ktorá spĺňa klinické a epidemiologické kritériá

B. Pravdepodobný prípad Každá osoba s pozitívnym výsledkom testu na chrípku A/H5 alebo A/H5N1 vykonaného v laboratóriu, ktoré nie je národným referenčným laboratóriom zapojeným do siete referenčných laboratórií EÚ pre humánnu chrípku v rámci Spoločenstva (Community Network of Reference Laboratories for human influenza, CNRL).

C. Potvrdený prípad na vnútroštátnej úrovni Každá osoba s pozitívnym výsledkom testu na chrípku A/H5 alebo A/H5N1 vykonaného v národnom referenčnom laboratóriu, ktoré je zapojené do siete referenčných laboratórií EÚ pre humánnu chrípku v rámci Spoločenstva.

D. Potvrdený prípad na úrovni WHO Každá osoba s laboratórnym potvrdením od Centra siete WHO pre spoluprácu na detekciu H5.

3.22. LEGIONÁRSKA CHOROBA

Klinické kritériá

Každá osoba, ktorá má pneumóniu.

Laboratórne kritériá

Laboratórne kritériá na potvrdenie prípadu

Aspoň jedno z týchto troch kritérií:

— izolácia Legionella spp. z respiračných sekrétov alebo zo vzorky z akéhokoľvek prirodzene sterilného miesta,

— zistenie prítomnosti antigénu Legionella pneumophila v moči,

— významné zvýšenie hladiny špecifických protilátok proti Legionella pneumophila sérologickej skupiny 1 v párových vzorkách séra.

Laboratórne kritériá pravdepodobného prípadu

Aspoň jedno z týchto štyroch kritérií:

— zistenie prítomnosti antigénu Legionella pneumophila v respiračných sekrétoch alebo tkanive pľúc napríklad sfarbením DFA s použitím reagensov získaných z monoklonálnych protilátok,

— zistenie prítomnosti nukleovej kyseliny Legionella spp. v respiračných sekrétoch, pľúcnom tkanive alebo vo vzorke z akéhokoľvek prirodzene sterilného miesta,

— významné zvýšenie hladiny špecifických protilátok proti Legionella pneumophila inej ako sérologickej skupiny 1 alebo inej Legionella spp. v párových vzorkách séra,

— jediná vysoká hladina špecifických protilátok proti Legionella pneumophila sérologickej skupiny 1 v sére.

Epidemiologické kritériá Neuplatňujú sa

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritérium A aspoň jedno laboratórne kritérium pre pravdepodobný prípad.

C. Potvrdený prípad Každá osoba, ktorá spĺňa klinické kritérium A aspoň jedno laboratórne kritérium pre potvrdený prípad.

3.23. LEPTOSPIRÓZA

Klinické kritériá

Každá osoba, ktorá má

— horúčku

ALEBO

aspoň dva z týchto jedenástich symptómov:

— triašky,

— bolesť hlavy,

— myalgia,

— konjunktiválna sufúzia,

— hemorágia do kože a sliznicových membrán,

— exantém,

— žltačka,

— myokarditída,

— meningitída,

— renálne poškodenie,

— respiračné symptómy ako napr. hemoptýza.

Laboratórne kritériá

Aspoň jedno z týchto štyroch kritérií:

— izolácia Leptospira interrogans alebo akejkoľvek inej patogénnej Leptospira spp. z klinickej vzorky,

— zistenie prítomnosti nukleovej kyseliny Leptospira interrogans alebo akejkoľvek inej patogénnej Leptospira spp. v klinickej vzorke,

— preukázanie prítomnosti Leptospira interrogans alebo akejkoľvek inej patogénnej Leptospira spp. v klinickej vzorke pomocou imunofluorescencie,

— špecifická protilátková odpoveď na Leptospira interrogans alebo akúkoľvek inú patogénnu Leptospira spp.

Epidemiologické kritériá

Aspoň jedna z týchto troch epidemiologických súvislostí:

— prenos zo zvieraťa na človeka,

— vystavenie účinkom životného prostredia.

— vystavenie účinkom spoločného zdroja.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.24. LISTERIÓZA

Klinické kritériá

Každá osoba, ktorá má aspoň jeden z týchto piatich symptómov:

— horúčka,

— meningitída, meningoencefalitída alebo encefalitída

— príznaky podobné chrípke,

— septikémia,

— lokalizované infekcie ako napr. artritída, endokarditída, endoftalmitída a abscesy.

Listerióza v tehotenstve:

— dôsledky listeriózy súvisiace s tehotenstvom definované ako: potrat, narodenie mŕtveho dieťaťa alebo predčasný pôrod počas tehotenstva,

— novorodenecká listerióza sa definuje jedným z týchto znakov: — narodenie mŕtveho dieťaťa (úmrtie plodu po 20. gestačnom týždni), — predčasný pôrod (pred 37. gestačným týždňom)

ALEBO

aspoň jeden z týchto piatich symptómov v prvom mesiaci života (novorodenecká listerióza):

— meningitída alebo meningoencefalitída,

— septikémia,

— dyspnoe,

— granulomatóza infantiseptica,

— lézie na koži, mukonazálnych membránach alebo spojovkách.

Laboratórne kritériá

Aspoň jedno z týchto dvoch kritérií:

— izolácia Listeria monocytogenes zo vzorky z prirodzene sterilného miesta alebo zistenie prítomnosti nukleovej kyseliny Listeria monocytogenes v uvedenej vzorke,

— v prípade súvisiacom s tehotenstvom aj: izolácia Listeria monocytogenes zo vzorky z prirodzene nesterilného miesta (napríklad tkanivo placenty, plodová voda, mekónium, vaginálny výter) alebo z plodu, mŕtvonarodeného dieťaťa, novorodenca alebo matky alebo zistenie prítomnosti nukleovej kyseliny Listeria monocytogenes v uvedenej vzorke.

Epidemiologické kritériá

Aspoň jedna z týchto štyroch epidemiologických súvislostí:

— vystavenie účinkom spoločného zdroja,

— interhumánny prenos (vertikálny prenos),

— vystavenie kontaminovaným potravinám,

— prenos zo zvieraťa na človeka.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa laboratórne kritériá prirodzene sterilného miesta, ALEBO v prípade súvisiacom s tehotenstvom (matka alebo novorodenec v prvom mesiaci života), ktorá spĺňa laboratórne kritériá; ako prípad sa oznamuje iba matka.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.25. LYMSKÁ NEUROBORELIÓZA

Klinické kritériá

— Neurologické symptómy podľa štandardnej definície ochorenia, ktorú navrhla Európska federácia neurologických spoločností (EFNS) (14), bez iných zjavných dôvodov.

Laboratórne kritériá

A. Potvrdený prípad

— pleocytóza v mozgovomiechovom moku A — dôkaz intratekálnej tvorby protilátok proti lymskej borelióze ALEBO — izolácia Borrelia burdgorferi s. l. ALEBO — zistenie prítomnosti nukleovej kyseliny v mozgovomiechovom moku ALEBO

— zistenie prítomnosti protilátok IgG proti lymskej borelióze vo vzorke krvi len v prípade detí (vo veku do 18 rokov) s parézou tváre alebo inou kraniálnou neuritídou a v anamnéze nedávny výskyt (menej ako 2 mesiace) erythema migrans.

B. Pravdepodobný prípad

— pleocytóza v mozgovomiechovom moku A pozitívny sérologický nález lymskej boreliózy v mozgovomiechovom moku ALEBO

— intratekálna tvorba špecifických protilátok proti lymskej borelióze.

Epidemiologické kritériá

Neuplatňujú sa.

Klasifikácia prípadu

A. Možný prípad Neuplatňuje sa.

B. Pravdepodobný prípad Každá osoba, ktorá spĺňa klinické kritériá a aspoň jedno z laboratórnych kritérií pravdepodobných prípadov.

C. Potvrdený prípad Každá osoba, ktorá spĺňa klinické kritériá a aspoň jedno z laboratórnych kritérií potvrdených prípadov.

3.26. MALÁRIA

Klinické kritériá

Každá osoba, ktorá má horúčku ALEBO má horúčku v anamnéze.

Laboratórne kritériá

Aspoň jedno z týchto troch kritérií:

— Mikroskopické preukázanie prítomnosti parazitov malárie v krvných náteroch,

— zistenie prítomnosti nukleovej kyseliny Plasmodium v krvi,

— zistenie prítomnosti antigénu Plasmodium,

Ak je to možné, malo by sa vykonať rozlíšenie Plasmodium spp.

Epidemiologické kritériá Neuplatňujú sa

Klasifikácia prípadu

A. Možný prípad Neuplatňuje sa

B. Pravdepodobný prípad Neuplatňuje sa

C. Potvrdený prípad Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.27. OSÝPKY

Klinické kritériá

Každá osoba, ktorá má horúčku

A

— makulopapulárnu vyrážku

A aspoň jeden z týchto troch symptómov:

— kašeľ,

— koryza,

— konjunktivitída.

Laboratórne kritériá

Aspoň jedno z týchto štyroch kritérií:

— izolácia vírusu osýpok z klinickej vzorky,

— zistenie prítomnosti nukleovej kyseliny vírusu osýpok v klinickej vzorke,

— špecifická protilátková odpoveď na vírus osýpok v sére alebo slinách charakteristická pre akútnu infekciu,

— zistenie prítomnosti antigénu vírusu osýpok prostredníctvom DFA v klinickej vzorke s použitím špecifických monoklonálnych protilátok.

Laboratórne výsledky sa musia interpretovať podľa vakcinačného stavu. V prípade nedávnej vakcinácie je potrebné urobiť vyšetrenie prítomnosti divého vírusu.

Epidemiologické kritériá

Epidemiologická súvislosť – interhumánny prenos.

Klasifikácia prípadu

A. Možný prípad Každá osoba, ktorá spĺňa klinické kritériá.

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá nebola v poslednom čase vakcinovaná a spĺňa klinické a laboratórne kritériá.

3.28. MENINGOKOKOVÁ INFEKCIA, INVAZÍVNE OCHORENIE

Klinické kritériá

Každá osoba, ktorá spĺňa aspoň jedno z týchto kritérií:

— meningeálne príznaky,

— hemoragická vyrážka,

— septický šok,

— septická artritída.

Laboratórne kritériá

Aspoň jedno z týchto štyroch kritérií:

— izolácia Neisseria meningitidis zo vzorky z prirodzene sterilného miesta alebo kožnej purpury,

— zistenie prítomnosti nukleovej kyseliny Neisseria meningitidis vo vzorke z prirodzene sterilného miesta alebo lézií kožnej purpury,

— zistenie prítomnosti antigénu Neisseria meningitidis v CSF,

— zistenie prítomnosti gramnegatívnych sfarbených diplokokov v CSF.

Epidemiologické kritériá

Epidemiologická súvislosť – interhumánny prenos.

Klasifikácia prípadu

A. Možný prípad Každá osoba, ktorá spĺňa klinické kritériá.

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa laboratórne kritériá.

3.29. MUMPS

Klinické kritériá

Každá osoba, ktorá má

— horúčku

A

aspoň jeden z týchto troch symptómov:

— náhle jednostranné alebo obojstranné bolestivé opuchnutie príušnej žľazy alebo ostatných slinných žliaz bez zjavného dôvodu,

— orchitída,

— meningitída.

Laboratórne kritériá

Aspoň jeden z týchto troch symptómov:

— izolácia vírusu mumpsu z klinickej vzorky,

— zistenie prítomnosti nukleovej kyseliny mumpsového vírusu,

— špecifická protilátková odpoveď na mumps charakteristická pre akútnu infekciu v sére alebo slinách.

Laboratórne výsledky sa musia interpretovať podľa vakcinačného stavu.

Epidemiologické kritériá

Epidemiologická súvislosť – interhumánny prenos.

Klasifikácia prípadu

A. Možný prípad Každá osoba, ktorá spĺňa klinické kritériá.

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá nebola v poslednom čase vakcinovaná a spĺňa laboratórne kritériá. V prípade nedávnej vakcinácie: každá osoba, u ktorej bol zistený divý vírusový kmeň mumpsu.

3.30. ČIERNY KAŠEĽ

Klinické kritériá

Každá osoba, ktorá má kašeľ viac ako dva týždne A

— aspoň jeden z týchto troch symptómov: — paroxyzmy kašľa, — sípavé vdychovanie, — zvracanie po kašli

ALEBO

každá osoba, u ktorej lekár diagnostikoval čierny kašeľ,

ALEBO

apnoické epizódy u detí.

Poznámka:

U všetkých jednotlivcov vrátane dospelých, dospievajúcich alebo vakcinovaných detí sa môžu vyskytnúť atypické symptómy. Mal by sa hodnotiť charakter kašľa, najmä či je kašeľ záchvatový, či sa v noci stupňuje a či sa vyskytuje bez horúčky.

Laboratórne kritériá

Aspoň jedno z týchto troch kritérií:

i) izolácia Bordetella pertussis z klinickej vzorky,

ii) zistenie prítomnosti nukleovej kyseliny Bordetella pertussis v klinickej vzorke,

iii) špecifická protilátková odpoveď na Bordetella pertussis.

Priama diagnostika (i – ii): Bordetella pertussis a jej nukleová kyselina sa najlepšie izolujú/zisťujú z nazofaryngálnych vzoriek.

Nepriama diagnostika iii): ak je to možné, mal by sa vykonať test ELISA s použitím vysoko purifikovaného pertusického toxínu a referenčných sér WHO ako štandardu. Výsledky sa musia interpretovať podľa vakcinačného stavu na čierny kašeľ. V prípade vakcinácie počas posledných niekoľkých rokov pred odberom vzorky môže byť titer špecifických protilátok proti toxínu Bordetella pertussis dôsledkom predchádzajúcej vakcinácie alebo ňou môže byť zmenený.

Epidemiologické kritériá

Epidemiologická súvislosť – interhumánny prenos.

Klasifikácia prípadu

A. Možný prípad Každá osoba, ktorá spĺňa klinické kritériá.

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

3.31. MOR

Klinické kritériá

Každá osoba, u ktorej sa prejavuje aspoň jedna z týchto klinických foriem:

Bubonický mor: — horúčka A — náhly bolestivý zápal lymfatických uzlín.

Septikemický mor: — horúčka.

Pneumonický mor: — horúčka A aspoň jeden z týchto troch symptómov: — kašeľ, — bolesť v hrudníku, — vykašliavanie krvi.

Laboratórne kritériá

Aspoň jedno z týchto troch kritérií:

— izolácia Yersinia pestis z klinickej vzorky,

— zistenie prítomnosti nukleovej kyseliny Yersinia pestis z klinickej vzorky

— špecifická protilátková odpoveď na antigén Yersinia pestis F1.

Epidemiologické kritériá

Aspoň jedna z týchto štyroch epidemiologických súvislostí:

— interhumánny prenos,

— prenos zo zvieraťa na človeka,

— vystavenie v laboratóriu (v prípade potenciálneho vystavenia účinkom moru),

— vystavenie účinkom spoločného zdroja.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa laboratórne kritériá.

3.32. INFEKCIA SPÔSOBENÁ STREPTOCOCCUS PNEUMONIAE, INVAZÍVNE OCHORENIE

Klinické kritériá

Nie sú relevantné na účely epidemiologického dohľadu.

Laboratórne kritériá

Aspoň jedno z týchto troch kritérií:

— izolácia Streptococcus pneumoniae zo vzorky z prirodzene sterilného miesta,

— zistenie prítomnosti nukleovej kyseliny Streptococcus pneumoniae vo vzorke z prirodzene sterilného miesta,

— zistenie prítomnosti antigénu Streptococcus pneumoniae vo vzorke z prirodzene sterilného miesta.

Epidemiologické kritériá Neuplatňujú sa

Klasifikácia prípadu

A. Možný prípad Neuplatňuje sa

B. Pravdepodobný prípad Neuplatňuje sa

C. Potvrdený prípad Každá osoba, ktorá spĺňa laboratórne kritériá.

Antimikrobiálna rezistencia:

Výsledky testov antimikrobiálnej citlivosti sa musia oznamovať podľa metód a kritérií dohodnutých medzi ECDC a členskými štátmi a špecifikovaných v Európskej sieti ECDC pre dohľad nad antimikrobiálnou rezistenciou (EARS-Net) (15).

3.33. AKÚTNA POLIOMYELITÍDA

Klinické kritériá

Každá osoba vo veku < 15 rokov, ktorá má akútnu chabú obrnu (AFP)

ALEBO

každá osoba, u ktorej má lekár podozrenie na polio.

Laboratórne kritériá

Aspoň jedno z týchto troch kritérií:

— izolácia poliovírusu a intratypologická diferenciácia – divý polio vírus (WPV),

— poliovírus odvodený z vakcíny (VDPV) (v prípade VDPV aspoň 85 %-ná podobnosť s vakcínovým vírusom v sekvencii nukleotidov v sekcii VP1),

— poliovírus podobný Sabinovmu: intratypologická diferenciácia vykonaná laboratóriom pre polio akreditovaným WHO (pre VDPV je > 1 % až 15 % sekvenčný rozdiel VP1 v porovnaní s vakcínovým vírusom rovnakého sérotypu).

Epidemiologické kritériá

Aspoň jedna z týchto dvoch epidemiologických súvislostí:

— interhumánny prenos,

— v anamnéze cestovanie do polio-endemickej oblasti s podozrením na cirkuláciu poliovírusu, alebo s jeho potvrdením.

Klasifikácia prípadu

A. Možný prípad Každá osoba, ktorá spĺňa klinické kritériá.

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá

3.34. Q HORÚČKA

Klinické kritériá

Každá osoba, ktorá spĺňa aspoň jedno z týchto troch kritérií:

— horúčka,

— pneumónia,

— hepatitída.

Laboratórne kritériá

Aspoň jedno z týchto troch kritérií:

— izolácia Coxiella burnetii z klinickej vzorky,

— zistenie prítomnosti nukleovej kyseliny Coxiella burnetii v klinickej vzorke,

— špecifická protilátková odpoveď na Coxiella burnetii (IgG alebo IgM fáza II).

Epidemiologické kritériá

Aspoň jedna z týchto dvoch epidemiologických súvislostí:

— vystavenie účinkom spoločného zdroja,

— prenos zo zvieraťa na človeka.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

3.35. BESNOTA

Klinické kritériá

Každá osoba s akútnou encefalomyelitídou

A

aspoň jedným z týchto siedmich symptómov:

— senzorické zmeny vo vzťahu k miestu predchádzajúceho uhryznutia zvieraťom,

— paréza alebo paralýza,

— spazmy prehĺtacích svalov,

— hydrofóbia,

— delírium,

— kŕče,

— úzkosť.

Laboratórne kritériá

Aspoň jedno z týchto štyroch kritérií:

— izolácia vírusu Lyssa z klinickej vzorky,

— zistenie prítomnosti nukleovej kyseliny vírusu Lyssa v klinickej vzorke (napríklad v slinách alebo mozgovom tkanive),

— zistenie prítomnosti vírusových antigénov pomocou DFA v klinickej vzorke,

— špecifická protilátková odpoveď na vírus Lyssa vo vírus neutralizačnom teste v sére alebo CSF.

Laboratórne výsledky sa musia interpretovať podľa vakcinačného alebo imunizačného stavu.

Epidemiologické kritériá

Aspoň jedna z týchto troch epidemiologických súvislostí:

— prenos zo zvieraťa na človeka (zviera s podozrením na infekciu alebo s potvrdenou infekciou),

— vystavenie účinkom spoločného zdroja (rovnaké zviera),

— interhumánny prenos (napríklad transplantácia orgánov).

Klasifikácia prípadu

A. Možný prípad Každá osoba, ktorá spĺňa klinické kritériá.

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá

3.36. RUBEOLA

Klinické kritériá

Každá osoba, u ktorej sa náhle objaví a rozširuje makulo-papulózna vyrážka

A

aspoň jeden z týchto piatich symptómov:

— zdurenie krčných lymfatických uzlín,

— zdurenie lymfatických uzlín na záhlaví,

— zdurenie lymfatických uzlín za ušami,

— bolesť kĺbov,

— artritída.

Laboratórne kritériá

Aspoň jedno z týchto štyroch kritérií:

— izolácia vírusu rubeoly z klinickej vzorky,

— zistenie prítomnosti nukleovej kyseliny vírusu rubeoly v klinickej vzorke,

— zistenie protilátok IgM proti rubeole (*1)

— Sérokonverzia IgG proti rubeole alebo významný nárast titra protilátok IgG proti rubeole v paralelne testovaných párových vzorkách.

Laboratórne výsledky sa musia interpretovať podľa vakcinačného stavu (možné je pretrvanie protilátok IgM po vakcinácii).

Epidemiologické kritériá

Epidemiologická súvislosť s potvrdeným prípadom.

Klasifikácia prípadu

A. Možný prípad Každá osoba, ktorá spĺňa klinické kritériá.

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá a nebola v poslednom čase vakcinovaná. V prípade nedávnej vakcinácie sa za potvrdený prípad považuje osoba, ktorá spĺňa klinické kritériá a u ktorej bola zistená prítomnosť divého vírusového kmeňa rubeoly.

Poznámka: V prípade podozrenia na rubeolu v tehotenstve sa v rámci sledovania prípadu vyžaduje ďalšie potvrdenie pozitívnych výsledkov IgM proti rubeole (napríklad test avidity špecifických protilátok IgG proti rubeole, test protilátok IgM proti rubeole a porovnanie úrovní protilátok IgG proti rubeole v párových sérach vykonané v referenčnom laboratóriu).

3.37. KONGENITÁLNY RUBEOLOVÝ SYNDRÓM

Klinické kritériá

Kongenitálna rubeolová infekcia (KRI)

Pre KRI nemožno definovať žiadne klinické kritériá.

Syndróm kongenitálnej rubeoly (SKR)

Každé dieťa vo veku < 1 rok alebo mŕtvo narodené dieťa spĺňajúce

aspoň dve z podmienok uvedených v kategórii A)

ALEBO

jednu podmienku kategórie A) a jednu kategórie B)

A)

— katarakty,

— kongenitálny glaukóm,

— kongenitálne srdcové ochorenie,

— strata sluchu,

— pigmentová retinopatia.

B)

— purpura,

— splenomegália,

— mikrocefália,

— oneskorený vývoj,

— meningoencefalitída,

— ochorenie kostí prepúšťajúce röntgenové žiarenie,

— žltačka začínajúca do 24 hodín po pôrode.

Laboratórne kritériá

Aspoň jedno z týchto štyroch kritérií:

— izolácia vírusu rubeoly z klinickej vzorky,

— zistenie prítomnosti nukleovej kyseliny vírusu rubeoly,

— špecifická protilátková odpoveď na vírus rubeoly (IgM),

— pretrvávanie IgG proti rubeole medzi 6. a 12. mesiacom veku (aspoň dve vzorky s podobnou koncentráciou protilátok IgG proti rubeole).

Laboratórne výsledky sa musia interpretovať podľa vakcinačného stavu.

Epidemiologické kritériá

Každé dieťa alebo mŕtvo narodené dieťa narodené žene s laboratórne potvrdenou infekciou rubeoly počas tehotenstva interhumánnym vertikálnym prenosom.

Klasifikácia prípadu kongenitálnej rubeoly

A. Možný prípad Neuplatňuje sa

B. Pravdepodobný prípad Každé mŕtvo narodené dieťa alebo dieťa, ktoré nebolo testované ALEBO ktorého výsledky laboratórnych testov boli negatívne a ktoré spĺňa aspoň tieto dve kritériá: — epidemiologická súvislosť A aspoň jedna z podmienok uvedených v kategórii „A“ SKR klinické kritériá, — spĺňa klinické kritériá pre SKR.

C. Potvrdený prípad Každé mŕtvo narodené dieťa, ktoré spĺňa klinické kritériá ALEBO každé dieťa, ktoré spĺňa laboratórne kritériá A aspoň jedno z týchto dvoch kritérií: — epidemiologická súvislosť, — aspoň jedna z podmienok uvedených v kategórii „A“ SKR klinické kritériá.

3.38. SALMONELLA ENTERITIS

Klinické kritériá

Každá osoba, ktorá spĺňa aspoň jedno z týchto štyroch kritérií:

— hnačka,

— horúčka,

— abdominálna bolesť,

— zvracanie.

Laboratórne kritériá

Aspoň jedno z týchto dvoch kritérií:

— izolácia Salmonella (okrem S. Typhi alebo S. Paratyphi) v klinickej vzorke,

— zistenie prítomnosti nukleovej kyseliny Salmonella (okrem S. Typhi alebo S. Paratyphi) v klinickej vzorke,

Poznámka: Testovanie citlivosti Salmonella enterica na antimikrobiálne látky by sa malo vykonať na reprezentatívnom podsúbore izolátov.

Epidemiologické kritériá

Aspoň jedna z týchto piatich epidemiologických súvislostí:

— interhumánny prenos,

— vystavenie účinkom spoločného zdroja,

— prenos zo zvieraťa na človeka,

— vystavenie kontaminovaným potravinám/kontaminovanej pitnej vody,

— vystavenie účinkom životného prostredia.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

Antimikrobiálna rezistencia

Výsledky testov antimikrobiálnej citlivosti sa musia oznamovať podľa metód a kritérií dohodnutých medzi ECDC a členskými štátmi a špecifikovaných v Protokole EÚ o harmonizovanom monitorovaní antimikrobiálnej rezistencie Salmonella a Campylobacter izolovaných z ľudských vzoriek (EU protocol for harmonised monitoring of antimicrobial resistance in human Salmonella and Campylobacter isolates) (16).

3.39. ZÁVAŽNÝ AKÚTNY RESPIRAČNÝ SYNDRÓM [SARS]

Klinické kritériá

Každá osoba, ktorá má horúčku alebo má horúčku v anamnéze.

A

aspoň jeden z týchto troch symptómov:

— kašeľ,

— ťažkosti pri dýchaní,

— dychová nedostatočnosť

A

spĺňa aspoň jedno z týchto štyroch kritérií:

— rádiografický dôkaz pneumónie,

— rádiografický dôkaz syndrómu akútnej dychovej tiesne,

— pitevný nález pneumónie,

— pitevný nález syndrómu akútnej dychovej tiesne,

A

neexistuje žiadna alternatívna diagnóza, ktorou by sa choroba dala úplne vysvetliť

Laboratórne kritériá

Laboratórne kritériá na potvrdenie prípadu

Aspoň jedno z týchto troch kritérií:

— izolácia vírusu v bunkovej kultúre z akejkoľvek klinickej vzorky a identifikácia SARS-CoV s použitím metódy ako napr. RT-PCR,

— zistenie prítomnosti nukleovej kyseliny SARS-CoV aspoň v jednom z týchto troch prípadov: — aspoň v dvoch rôznych klinických vzorkách (napríklad nazofaryngálny výter alebo stolica), — v tej istej klinickej vzorke odobratej pri dvoch alebo viacerých príležitostiach v priebehu choroby (napríklad sekvenčný nazofaryngálny aspirát), — v dvoch rôznych testoch alebo pri opakovaní RT-PCR s použitím nového extraktu RNA z pôvodnej klinickej vzorky pri každom testovaní.

— špecifická protilátková odpoveď na SARS-CoV zistená jedným z týchto dvoch spôsobov: — sérokonverzia pomocou ELISA alebo IFA v sére v akútnej a rekonvalescentnej fáze pri paralelnom testovaní, — štvor- alebo viacnásobné zvýšenie titra protilátok v sére medzi akútnou a rekonvalescentnou fázou pri paralelnom testovaní.

Laboratórne kritériá pravdepodobného prípadu

Aspoň jedno z týchto dvoch kritérií:

— jediný test na protilátky proti SARS-CoV s pozitívnym výsledkom,

— pozitívny výsledok PCR na SARS CoV na jedinej klinickej vzorke a v jedinom teste.

Epidemiologické kritériá

Aspoň jedno z týchto troch kritérií:

— Každá osoba, ktorá spĺňa aspoň jedno z týchto troch kritérií: — zamestnanie spojené so zvýšeným rizikom vystavenia účinkom SARS-CoV (napríklad personál v laboratóriu, v ktorom sa pracuje so živými vírusmi SARS-CoV alebo živými vírusmi podobnými SARS-CoV, alebo v ktorom sa skladujú vzorky infikované vírusom SARS-CoV, osoby vystavené voľne žijúcim alebo iným zvieratám, ktoré sa považujú za rezervoár SARS-CoV, ich exkrétom alebo sekrétom atď.), — blízky kontakt (17) s jednou alebo viacerými osobami, u ktorých bol potvrdený SARS alebo ktoré sú v štádiu vyšetrovania na SARS, — v anamnéze cestovanie do oblasti alebo pobyt v oblasti s ohniskom výskytu SARS,

— dvaja alebo viacerí zdravotníci (18), u ktorých bol dokázaný SARS na tej istej jednotke zariadenia zdravotnej starostlivosti a u ktorých sa choroba objavila v tom istom 10-dňovom období,

— tri alebo viaceré osoby (zdravotníci a/alebo pacienti a/alebo návštevníci), u ktorých bol klinicky dokázaný SARS, ktorý sa objavil v tom istom 10-dňovom období a je epidemiologicky spojený so zariadením zdravotnej starostlivosti.

Klasifikácia prípadu na interepidemické obdobie

uplatňuje sa aj počas epidémie v krajine alebo oblasti, ktorá nie je postihnutá

A. Možný prípad Každá osoba, ktorá spĺňa klinické kritériá týkajúce sa epidemiologickej súvislosti.

B. Pravdepodobný prípad Každá osoba v epidemiologickej súvislosti, ktorá spĺňa klinické kritériá a laboratórne kritériá pravdepodobného prípadu.

C. Potvrdený prípad na vnútroštátnej úrovni Každá osoba, ktorá spĺňa klinické a laboratórne kritériá na potvrdenie prípadu, ak národné referenčné laboratórium vykonalo testovanie.

D. Potvrdený prípad Každá osoba, ktorá spĺňa klinické a laboratórne kritériá na potvrdenie prípadu, ak verifikačné a referenčné laboratórium WHO pre SARS vykonalo testovanie.

Klasifikácia prípadu počas epidémie

Uplatňuje sa počas epidémie v krajine/oblasti, v ktorej bol aspoň u jednej osoby potvrdený prípad ochorenia referenčným a verifikačným laboratóriom WHO pre SARS.

A. Možný prípad Každá osoba, ktorá spĺňa klinické kritériá.

B. Pravdepodobný prípad Každá osoba, ktorá spĺňa klinické kritériá v epidemiologickej súvislosti s prípadom potvrdeným na vnútroštátnej úrovni alebo s potvrdeným prípadom.

C. Potvrdený prípad na vnútroštátnej úrovni Každá osoba, ktorá spĺňa klinické a laboratórne kritériá na potvrdenie prípadu, ak národné referenčné laboratórium vykonalo testovanie.

D. Potvrdený prípad Ak je splnené jedno z týchto troch kritérií: — každá osoba, ktorá spĺňa klinické a laboratórne kritériá na potvrdenie prípadu, ak verifikačné a referenčné laboratórium WHO pre SARS vykonalo testovanie, — každý prípad potvrdený na vnútroštátnej úrovni, ktorý je v epidemiologickej súvislosti s reťazou prenosu, ak referenčné a verifikačné laboratórium WHO pre SARS nezávisle verifikovalo aspoň jeden prípad, — Každá osoba, ktorá spĺňa klinické kritériá a laboratórne kritériá pravdepodobného prípadu týkajúce sa epidemiologickej súvislosti s reťazou prenosu, ak referenčné a verifikačné laboratórium WHO pre SARS nezávisle verifikovalo aspoň jeden prípad.

3.40. INFEKCIA SPÔSOBENÁ E. COLI PRODUKUJÚCOU TOXÍN SHIGA/TOXÍN VEROCYTO (STEC/VTEC) VRÁTANE HEMOLYTICKO-UREMICKÉHO SYNDRÓMU (HUS)

Klinické kritériá

STEC/VTEC hnačka

Každá osoba, ktorá má aspoň jeden z týchto dvoch symptómov:

— hnačka,

— abdominálna bolesť.

Hemolyticko-uremický syndróm (HUS)

Každá osoba s akútnym zlyhaním obličiek, ktorá má aspoň jeden z týchto dvoch symptómov:

— mikroangipatická hemolytická anémia,

— trombocytopénia.

Laboratórne kritériá

Aspoň jedno z týchto štyroch kritérií:

— izolácia/kultivácia Escherichia coli produkujúcej toxín shiga/toxín verocyto alebo prechovávajúcej gén(-y) stx1/vtx1 alebo stx2/vtx2,

— izolácia sorbitol nefermentujúcej (NSF) Escherichia coli O157 (bez testovania na toxín alebo gény produkujúce toxín),

— priama detekcia nukleovej kyseliny génu(-ov) stx1/vtx1 alebo stx2/vtx2,

— priama detekcia voľného toxínu shiga/toxínu verocyto v stolici.

Len v prípade HUS možno na potvrdenie STEC/VTEC použiť toto laboratórne kritérium:

— špecifická protilátková odpoveď na séroskupiny Escherichia coli (LPS).

Epidemiologické kritériá

Aspoň jedna z týchto piatich epidemiologických súvislostí:

— interhumánny prenos,

— vystavenie účinkom spoločného zdroja,

— prenos zo zvieraťa na človeka,

— vystavenie kontaminovaným potravinám/kontaminovanej pitnej vody,

— vystavenie účinkom životného prostredia.

Klasifikácia prípadu

A. Možný prípad HUS súvisiaci so STEC Každá osoba, ktorá spĺňa klinické kritériá HUS.

B. Pravdepodobný prípad STEC/VTEC Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad STEC/VTEC Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.41. ŠIGELÓZA

Klinické kritériá

Každá osoba, ktorá spĺňa aspoň jedno z týchto štyroch kritérií:

— hnačka,

— horúčka,

— zvracanie,

— abdominálna bolesť.

Laboratórne kritériá

pre potvrdený prípad:

— izolácia Shigella spp. z klinickej vzorky,

pre pravdepodobný prípad:

— zistenie prítomnosti nukleovej kyseliny Shigellaspp. v klinickej vzorke.

Poznámka: Ak je to možné, mal by sa vykonať test citlivosti Shigella na antimikrobiálne látky.

Epidemiologické kritériá

Aspoň jedna z týchto štyroch epidemiologických súvislostí:

— interhumánny prenos,

— vystavenie účinkom spoločného zdroja,

— vystavenie kontaminovaným potravinám/kontaminovanej pitnej vody,

— vystavenie účinkom životného prostredia.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti. ALEBO každá osoba, ktorá spĺňa klinické kritériá a laboratórne kritériá pravdepodobného prípadu.

C. Potvrdený prípad Každá osoba, ktorá spĺňa klinické a laboratórne kritériá potvrdeného prípadu.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

Antimikrobiálna rezistencia

Výsledky testov antimikrobiálnej citlivosti sa musia oznamovať podľa metód a kritérií dohodnutých medzi ECDC a členskými štátmi.

3.42. VARIOLA

Klinické kritériá

Každá osoba, ktorá má aspoň jeden z týchto dvoch symptómov:

— horúčka

A

vezikuly alebo pevné pustuly v tom istom štádiu vývoja s odstredivým rozložením.

— Atypické prejavy sa definujú ako aspoň jeden z týchto štyroch symptómov: — hemoragické lézie, — ploché zamatovo pôsobiace lézie nepostupujúce na vezikuly, — variola bez erupcie (variola sine eruptione), — miernejší typ.

Laboratórne kritériá

Laboratórne kritériá na potvrdenie prípadu

Aspoň jeden z týchto dvoch laboratórnych testov:

— izolácia varioly (vírusu varioly) z klinickej vzorky a následné sekvencovanie (len v určených laboratóriách P4),

— zistenie prítomnosti nukleovej kyseliny vírusu varioly v klinickej vzorke a následné sekvencovanie.

Laboratórne výsledky sa musia interpretovať podľa vakcinačného stavu.

Laboratórne kritériá pravdepodobného prípadu

— identifikácia orthopox vírusových častíc pomocou EM

Epidemiologické kritériá

Aspoň jedna z týchto dvoch epidemiologických súvislostí:

— interhumánny prenos,

— vystavenie v laboratóriu (v prípade potenciálneho vystavenia účinkom vírusu varioly).

Klasifikácia prípadu

A. Možný prípad Každá osoba, ktorá spĺňa klinické kritériá.

B. Pravdepodobný prípad Každá osoba, ktorá spĺňa klinické kritériá a aspoň jedno z týchto dvoch kritérií: — epidemiologická súvislosť s potvrdeným humánnym ochorením interhumánnym prenosom, — splnenie laboratórnych kritérií pravdepodobného prípadu.

C. Potvrdený prípad Každá osoba, ktorá spĺňa laboratórne kritériá na potvrdenie prípadu. Počas epidémie: každá osoba, ktorá spĺňa klinické kritériá týkajúce sa epidemiologickej súvislosti.

3.43. SYFILIS

Klinické kritériá

Primárny syfilis

Každá osoba, u ktorej sa objaví jeden alebo viacero (zvyčajne nebolestivých) vredov v genitálnej, perineálnej, análnej oblasti, alebo na sliznici ústnej dutiny alebo na faryngálnej sliznici alebo v inej extragenitálnej oblasti.

Sekundárny syfilis

Každá osoba, ktorá má aspoň jeden z týchto piatich symptómov:

— difúzna makulopapulárna vyrážka, často aj na dlaniach a chodidlách,

— generalizovaná lymfadenopatia,

— kondyloma lata,

— enantém,

— difúzna alopécia.

Skorý latentný syfilis (< 1 rok)

Žiadne symptómy (ani v anamnéze) kompatibilné so symptómami skorých štádií syfilisu v predchádzajúcich 12 mesiacoch.

Treba poznamenať, že očné a neurologické príznaky sa môžu vyskytnúť v každom štádiu syfilisu.

Treba poznamenať, že prípady neskorého latentného syfilisu (> 1 rok) nie sú predmetom dohľadu EÚ/EHP.

Laboratórne kritériá

Aspoň jedno z týchto kritérií:

— preukázanie prítomnosti Treponema pallidum v exsudáte lézií alebo tkanivách mikroskopicky v tmavom poli,

— preukázanie prítomnosti Treponema pallidum v exsudáte lézií alebo tkanivách testom DFA,

— preukázanie prítomnosti Treponema v exsudáte lézií alebo tkanivách technikami amplifikácie nukleových kyselín (NAAT),

— zistenie prítomnosti protilátok proti Treponema pallidum skríningovým testom (TPHA, TPPA (NAATalebo EIA) A dodatočné zistenie buď protilátok TP-IgM (napríklad testami IgM-ELISA alebo imunoblot, alebo 19S-IgM-FTA-abs) ALEBO netreponémovým testom založeným na dôkaze protilátok (napríklad RPR, VDRL).

Epidemiologické kritériá

Primárny/sekundárny syfilis

Epidemiologická súvislosť – interhumánny prenos (sexuálny styk).

Skorý latentný syfilis

Epidemiologická súvislosť – interhumánny prenos (sexuálny styk) v priebehu predchádzajúcich 12 mesiacov.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa laboratórne kritériá na potvrdenie prípadu.

3.44. KONGENITÁLNY SYFILIS

Klinické kritériá

Každé dieťa vo veku < 2 roky, u ktorého sa prejavuje aspoň jeden z týchto desiatich príznakov:

— hepatosplenomegália,

— mukokutánne lézie,

— kondyloma lata,

— pretrvávajúca rinitída,

— žltačka,

— pseudoparalýza (v dôsledku periostitídy a osteochondritídy),

— postihnutie centrálnych nervov,

— anémia,

— nefrotický syndróm,

— podvýživa.

Laboratórne kritériá

Laboratórne kritériá na potvrdenie ochorenia

Aspoň jedno z týchto troch kritérií:

— preukázanie prítomnosti Treponema pallidum v pupočnej šnúre, placente, vo výlučkoch z nosa alebo v kožnom materiáli z lézií mikroskopicky v tmavom poli,

— preukázanie prítomnosti Treponema pallidum pomocou DFA-TP v pupočnej šnúre, placente, výlučkoch z nosa alebo na materiáli z kožných lézií,

— zistenie prítomnosti špecifických protilátok IgM proti Treponema pallidum (FTA-abs, EIA)

A reaktívny netreponemálny test (VDRL, RPR) v sére dieťaťa.

Laboratórne kritériá pravdepodobného prípadu

Aspoň jedno z týchto troch kritérií:

— reaktívny výsledok testu VDRL-CSF,

— reaktívne netreponemálne a treponemálne testy v sére matky,

— netreponemálny titer protilátok u dieťaťa je štvornásobne vyšší ako titer protilátok v sére matky.

Epidemiologické kritériá

Každé dieťa, ktoré je v epidemiologickej súvislosti – interhumánny prenos (vertikálny prenos).

Klasifikácia prípadu

A. Možný prípad Neuplatňuje sa

B. Pravdepodobný prípad Každé dieťa, ktoré spĺňa klinické kritériá a aspoň jedno z týchto dvoch kritérií: — epidemiologická súvislosť, — splnenie laboratórnych kritérií pravdepodobného prípadu.

C. Potvrdený prípad Každé dieťa, ktoré spĺňa laboratórne kritériá na potvrdenie prípadu.

3.45. TETANUS

Klinické kritériá

Každá osoba s akútnym nástupom aspoň dvoch z týchto troch symptómov:

— bolestivé svalové kontrakcie najmä v žuvacích a krčných svaloch prerastajúce do tvárových spazmov známe ako trismus (kŕč žuvacieho svalu) a „risus sardonicus“ („sardonický úsmev“),

— bolestivé svalové kontrakcie trupových svalov,

— generalizované kŕče, často v polohe opistotonusu.

Laboratórne kritériá Neuplatňujú sa

Epidemiologické kritériá Neuplatňujú sa

Klasifikácia prípadu

A. Možný prípad Neuplatňuje sa

B. Pravdepodobný prípad Ak neexistuje pravdepodobnejšia diagnóza, každá osoba, ktorá spĺňa klinické kritériá.

C. Potvrdený prípad Neuplatňuje sa

3.46. VÍRUSOVÁ KLIEŠŽOVÁ ENCEFALITÍDA

Klinické kritériá

Každá osoba s príznakmi zápalu centrálnej nervovej sústavy (napríklad meningitída, meningoencefalitída, encefalomyelitída, encefaloradikulitída).

Laboratórne kritériá (19)

Laboratórne kritériá na potvrdenie prípadu

Aspoň jedno z týchto piatich kritérií:

— špecifické protilátky IgM A IgG proti TBE v krvi,

— špecifické protilátky IgM proti TBE v CSF,

— sérokonverzia alebo štvornásobný nárast špecifických protilátok proti TBE v párových vzorkách séra,

— zistenie prítomnosti nukleovej kyseliny vírusu TBE v klinickej vzorke,

— izolácia nukleovej kyseliny vírusu TBE z klinickej vzorky.

Laboratórne kritériá pravdepodobného prípadu

zistenie prítomnosti špecifických protilátok IgM proti TBE v jednej vzorke séra.

Epidemiologické kritériá

vystavenie účinkom spoločného zdroja (nepasterizované mliečne výrobky).

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické a laboratórne kritériá pravdepodobného prípadu. ALEBO Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá na potvrdenie prípadu.

Poznámka: Sérologické výsledky by sa mali interpretovať podľa predchádzajúceho vystavenia iným flavivírusovým infekciám a vakcinačného stavu na flavivírus. Potvrdené prípady by mali byť v takýchto situáciách validované sérumneutralizačným testom alebo inými rovnocennými skúškami.

3.47. KONGENITÁLNA TOXOPLAZMÓZA

Klinické kritériá

Nie sú relevantné na účely epidemiologického dohľadu.

Laboratórne kritériá

Aspoň jedno z týchto štyroch kritérií:

— preukázanie prítomnosti Toxoplasma gondii v telesných tkanivách alebo tekutinách,

— zistenie prítomnosti nukleovej kyseliny Toxoplasma gondii v klinickej vzorke,

— špecifická protilátková odpoveď (IgM, IgG, IgA) na Toxoplasma gondii u novorodenca,

— pretrvávajúce stabilné titre IgG proti Toxoplasma gondii u detí (< 12 mesiacov veku).

Epidemiologické kritériá Neuplatňujú sa

Klasifikácia prípadu

A. Možný prípad Neuplatňuje sa

B. Pravdepodobný prípad Neuplatňuje sa

C. Potvrdený prípad Každé dieťa, ktoré spĺňa laboratórne kritériá.

3.48. TRICHINELÓZA

Klinické kritériá

Každá osoba, ktorá má aspoň tri z týchto šiestich symptómov:

— horúčka,

— citlivosť a bolesť svalov,

— hnačka,

— tvárový opuch,

— zvýšenie počtu eozinofilov,

— subkonjunktiválne, podnechtové a retinálne hemorágie.

Laboratórne kritériá

Aspoň jedno z týchto dvoch kritérií:

— preukázanie prítomnosti larvy Trichinella v tkanive z biopsie svalu,

— špecifická protilátková odpoveď na Trichinella (IFA test, ELISA alebo Western Blot).

Epidemiologické kritériá

Aspoň jedna z týchto dvoch epidemiologických súvislostí:

— vystavenie kontaminovaným potravinám (mäso),

— vystavenie účinkom spoločného zdroja.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.49. TUBERKULÓZA

Klinické kritériá

Každá osoba, ktorá spĺňa tieto dve kritériá:

— prejavy, príznaky a/alebo rádiologické nálezy zodpovedajúce aktívnej tuberkulóze na akomkoľvek mieste A

— rozhodnutie lekára liečiť pacienta kompletnou antituberkulóznou liečbou

ALEBO

ochorenie zistené post-mortem s patologickými nálezmi v súlade s aktívnou tuberkulózou, ktorá v prípade, že by bola pacientovi diagnostikovaná pred úmrtím, indikovala by antituberkulóznu antibiotickú liečbu.

Laboratórne kritériá

Laboratórne kritériá na potvrdenie prípadu

Aspoň jedno z týchto dvoch kritérií:

— izolácia komplexu Mycobacterium tuberculosis (okrem Mycobacterium bovis-BCG) z klinickej vzorky,

— zistenie prítomnosti komplexu nukleovej kyseliny Mycobacterium tuberculosis v klinickej vzorke A pozitívne výsledky mikroskopického vyšetrenia na acidorezistentné bacily alebo ekvivalentné fluorescentne sfarbujúce bacily alebo ekvivalentné sfarbujúce bacily pomocou svetelnej mikroskopie.

Laboratórne kritériá pravdepodobného prípadu

Aspoň jedno z týchto troch kritérií:

— mikroskopické vyšetrenie na acidorezistentné bacily alebo ekvivalentné fluorescentne sfarbujúce bacily pomocou svetelnej mikroskopie,

— zistenie prítomnosti komplexu nukleovej kyseliny Mycobacterium tuberculosis v klinickej vzorke,

— histologicky zistený výskyt granulómov.

Epidemiologické kritériá Neuplatňujú sa

Klasifikácia prípadu

A. Možný prípad Každá osoba, ktorá spĺňa klinické kritériá.

B. Pravdepodobný prípad Každá osoba, ktorá spĺňa klinické a laboratórne kritériá pravdepodobného prípadu.

C. Potvrdený prípad Každá osoba, ktorá spĺňa klinické a laboratórne kritériá na potvrdenie prípadu.

Antimikrobiálna rezistencia

Výsledky testov antimikrobiálnej citlivosti sa musia oznamovať podľa metód a kritérií dohodnutých medzi ECDC a členskými štátmi a špecifikovaných v Európskej sieti referenčných laboratórií pre tuberkulózu a Európskej sieti pre dohľad nad tuberkulózou (20).

3.50. TULARÉMIA

Klinické kritériá

Každá osoba, u ktorej sa prejavuje aspoň jedna z týchto klinických foriem:

Ulceroglandulárna tularémia — kožný ulkus A — lokálna lymfadenopatia.

Glandulárna tularémia — zväčšené a bolestivé lymfatické uzliny bez zjavného ulkusu.

Okuloglandulárna tularémia — konjunktivitída A — lokálna lymfadenopatia.

Orofaryngálna tularémia — cervikálna lymfadenopatia A aspoň jeden z týchto troch symptómov: — stomatitída, — faryngitída, — tonzilitída.

Črevná tularémia Aspoň jeden z týchto troch symptómov: — abdominálna bolesť, — zvracanie, — hnačka.

Pneumonická tularémia — pneumónia.

Tyfoidná tularémia Aspoň jeden z týchto dvoch symptómov: — horúčka bez skorých lokalizačných prejavov a príznakov, — septikémia.

Laboratórne kritériá

Aspoň jedno z týchto troch kritérií:

— izolácia Francisella tularensis z klinickej vzorky,

— zistenie prítomnosti nukleovej kyseliny Francisella tularensis v klinickej vzorke,

— špecifická protilátková odpoveď na Francisella tularensis.

Epidemiologické kritériá

Aspoň jedna z týchto troch epidemiologických súvislostí:

— vystavenie účinkom spoločného zdroja,

— prenos zo zvieraťa na človeka,

— vystavenie kontaminovaným potravinám/kontaminovanej pitnej vody.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

3.51. TÝFOVÁ A PARATÝFOVÁ HORÚČKA

Klinické kritériá

Každá osoba, ktorá má aspoň jeden z týchto dvoch symptómov:

— náhla trvalá horúčka ALEBO

— aspoň dva z týchto štyroch symptómov: — bolesť hlavy, — relatívna bradykardia, — neproduktívny kašeľ, — hnačka, obstipácia, nevoľnosť alebo abdominálna bolesť.

Laboratórne kritériá

Aspoň jedno z týchto dvoch kritérií:

— izolácia Salmonella Typhi alebo Paratyphi z klinickej vzorky,

— zistenie prítomnosti nukleovej kyseliny Salmonella Typhi alebo Paratyphi v klinickej vzorke.

Epidemiologické kritériá

Aspoň jedna z týchto troch epidemiologických súvislostí:

— vystavenie účinkom spoločného zdroja,

— interhumánny prenos,

— vystavenie kontaminovaným potravinám/kontaminovanej pitnej vody.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.52. VÍRUSOVÉ HEMORAGICKÉ HORÚČKY

Klinické kritériá

Každá osoba, ktorá má aspoň jeden z týchto dvoch symptómov:

— horúčka,

— hemoragické prejavy v rôznych formách, ktoré môžu viesť k zlyhaniu viacerých orgánov.

Laboratórne kritériá

Aspoň jedno z týchto dvoch kritérií:

— izolácia špecifického vírusu z klinickej vzorky,

— zistenie prítomnosti nukleovej kyseliny špecifického vírusu v klinickej vzorke a genotypizáciou.

Epidemiologické kritériá

Aspoň jedno z týchto kritérií:

— cestovanie do oblasti, v ktorej je známy alebo predpokladaný výskyt prípadov vírusových hemoragických horúčiek počas predchádzajúcich 21 dní,

— vystavenie pravdepodobnému alebo potvrdenému prípadu vírusovej hemoragickej horúčky počas predchádzajúcich 21 dní, ktorá sa objavila v priebehu predchádzajúcich 6 mesiacov.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

3.53. ZÁPADONÍLSKA HORÚČKA (INFEKCIA SPÔSOBENÁ VÍRUSOM ZÁPADONÍLSKEJ HORÚČKY, WEST NILE VIRUS INFECTION – WNV)

Klinické kritériá

Aspoň jedno z týchto troch kritérií:

— Každá osoba, ktorá má horúčku,

— encefalitídu,

— meningitídu.

Laboratórne kritériá

Laboratórny test na potvrdenie prípadu

Aspoň jedno z týchto štyroch kritérií:

— izolácia WNV z krvi alebo CSF,

— zistenie prítomnosti nukleovej kyseliny WNV v krvi alebo CSF,

— špecifická protilátková odpoveď na WNV (IgM) v CSF,

— vysoký titer IgM proti WNV A zistenie prítomnosti IgG proti WNV A potvrdenie neutralizáciou.

Laboratórny test pre pravdepodobný prípad

Špecifická protilátková odpoveď na WNV v sére.

Laboratórne výsledky sa musia interpretovať podľa vakcinačného stavu na flavivírus.

Epidemiologické kritériá

Aspoň jedna z týchto dvoch epidemiologických súvislostí:

— prenos zo zvieraťa na človeka (pobyt, návšteva alebo vystavenie účinkom bodnutia komárom v oblasti s endemickou WNV u koní alebo vtáctva),

— interhumánny prenos (vertikálny prenos, krvná transfúzia, transplantáty).

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá A aspoň jedno z týchto dvoch kritérií: — epidemiologická súvislosť, — laboratórny test pre pravdepodobný prípad.

C. Potvrdený prípad Každá osoba, ktorá spĺňa laboratórne kritériá na potvrdenie prípadu.

Poznámka: Sérologické výsledky by sa mali interpretovať podľa predchádzajúceho vystavenia iným flavivírusovým infekciám a vakcinačného stavu na flavivírus. Potvrdené prípady by mali byť v takýchto situáciách validované sérumneutralizačným testom alebo inými rovnocennými skúškami.

3.54. ŽLTÁ ZIMNICA

Klinické kritériá

Každá osoba, ktorá má horúčku

A

aspoň jeden z týchto dvoch symptómov:

— žltačka,

— celková hemorágia.

Laboratórne kritériá

Aspoň jedno z týchto piatich kritérií:

— izolácia vírusu žltej zimnice z klinickej vzorky,

— zistenie prítomnosti nukleovej kyseliny vírusu žltej zimnice,

— zistenie prítomnosti antigénu žltej zimnice,

— špecifická protilátková odpoveď na žltú zimnicu,

— preukázanie prítomnosti typických lézií v pečeni post mortem pomocou histopatológie.

Epidemiologické kritériá

Cestovanie do oblasti, v ktorej je známy alebo predpokladaný výskyt prípadov žltej zimnice, počas predchádzajúceho jedného týždňa.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá nebola v poslednom čase vakcinovaná a spĺňa klinické a laboratórne kritériá. V prípade nedávnej vakcinácie osoba, u ktorej bol zistený divý vírusový kmeň žltej zimnice.

Poznámka: Sérologické výsledky by sa mali interpretovať podľa predchádzajúceho vystavenia iným flavivírusovým infekciám a vakcinačného stavu na flavivírus. Potvrdené prípady by mali byť v takýchto situáciách validované sérumneutralizačným testom alebo inými rovnocennými skúškami.

3.55. ENTERITÍDA SPÔSOBENÁ YERSINIA ENTEROCOLITICA ALEBO YERSINIA PSEUDOTUBERCULOSIS

Klinické kritériá

Každá osoba, ktorá má aspoň jeden z týchto piatich symptómov:

— horúčka,

— hnačka,

— zvracanie,

— abdominálna bolesť (pseudoapendicitída),

— rektálny tenezmus.

Laboratórne kritériá

Aspoň jedno z týchto dvoch kritérií:

— izolácia Yersinia enterocolitica alebo Yersinia pseudotuberculosis patogénnych pre človeka z klinickej vzorky,

— zistenie prítomnosti génov virulencie Y. enterocolitica alebo Y. pseudotuberculosis v klinickej vzorke.

Epidemiologické kritériá

Aspoň jedna z týchto štyroch epidemiologických súvislostí:

— interhumánny prenos,

— vystavenie účinkom spoločného zdroja,

— prenos zo zvieraťa na človeka,

— vystavenie kontaminovaným potravinám.

Klasifikácia prípadu

A. Možný prípad Neuplatňuje sa

B. Pravdepodobný prípad Každá osoba, ktorá spĺňa klinické kritériá týkajúce sa epidemiologickej súvislosti.

C. Potvrdený prípad Každá osoba, ktorá spĺňa klinické a laboratórne kritériá.

Poznámka: Ak sa vo vnútroštátnom systéme dohľadu nezisťujú klinické symptómy, všetci laboratórne potvrdení jednotlivci by sa mali oznámiť ako potvrdené prípady.

3.56. OCHORENIE SPÔSOBENÉ VÍRUSOM ZIKA

Klinické kritériá

— Osoba, u ktorej sa vyskytne vyrážka.

Laboratórne kritériá

A. Potvrdený prípad

Aspoň jedno z týchto kritérií:

— zistenie prítomnosti nukleovej kyseliny vírusu Zika v klinickej vzorke,

— zistenie prítomnosti antigénu vírusu Zika v klinickej vzorke,

— izolácia vírusu Zika z klinickej vzorky,

— zistenie prítomnosti špecifických protilátok IgM proti vírusu Zika vo vzorke(-ách) séra A potvrdenie neutralizačným testom,

— sérokonverzia alebo štvornásobný nárast titra špecifických protilátok proti vírusu Zika v párových vzorkách séra.

B. Pravdepodobný prípad

— zistenie prítomnosti špecifických protilátok IgM proti vírusu Zika vo vzorke séra.

Epidemiologické kritériá

V anamnéze cestovanie do oblasti alebo pobyt v oblasti s potvrdeným stále sa vyskytujúcim prenosom vírusu Zika v období dvoch týždňov pred vznikom prvých príznakov ochorenia.

ALEBO

sexuálny styk s osobou, ktorá bola nedávno vystavená vírusu Zika alebo sa u nej potvrdila infekcia vírusom Zika.

Klasifikácia prípadu

A. Možný prípad Neuplatňuje sa

B. Pravdepodobný prípad Osoba, ktorá spĺňa klinické kritériá a epidemiologické kritériá, ako aj laboratórne kritériá pravdepodobného prípadu.

C. Potvrdený prípad Osoba, ktorá spĺňa laboratórne kritériá potvrdeného prípadu.

Poznámka: Sérologické výsledky by sa mali interpretovať podľa predchádzajúceho vystavenia iným flavivírusovým infekciám a vakcinačného stavu na flavivírus. Potvrdené prípady by mali byť v takýchto situáciách validované sérumneutralizačným testom alebo inými rovnocennými skúškami.

3.57. KONGENITÁLNE OCHORENIE SPÔSOBENÉ VÍRUSOM ZIKA

Klinické kritériá

— Dieťa alebo plod s mikrocefáliou alebo intrakraniálnou kalcifikáciou, alebo s inými abnormalitami centrálnej nervovej sústavy.

Laboratórne kritériá

A. Potvrdený prípad

— zistenie prítomnosti nukleovej kyseliny vírusu Zika v klinickej vzorke,

— zistenie prítomnosti antigénu vírusu Zika v klinickej vzorke,

— izolácia vírusu Zika z klinickej vzorky,

— zistenie prítomnosti špecifických protilátok IgM proti vírusu Zika v sére, mozgovomiechovom moku alebo v plodovej vode.

Epidemiologické kritériá

Matka s potvrdenou infekciou spôsobenou vírusom Zika počas tehotenstva.

Klasifikácia prípadu

A. Pravdepodobný prípad Dieťa alebo plod v epidemiologickej súvislosti, ktoré spĺňajú klinické kritériá.

B. Potvrdený prípad Dieťa alebo plod, ktoré spĺňajú klinické a laboratórne kritériá.

4. ŠTANDARDNÉ DEFINÍCIE OSOBITNÝCH ZDRAVOTNÝCH PROBLÉMOV

4.1. VŠEOBECNÁ ŠTANDARDNÁ DEFINÍCIA NOZOKOMIÁLNYCH NÁKAZ (ALEBO „INFEKCIÍ SPOJENÝCH SO ZDRAVOTNOU STAROSTLIVOSŤOU“)

Nozokomiálna nákaza spojená so súčasným pobytom v nemocnici je definovaná ako nákaza, ktorá zodpovedá jednej zo štandardných definícií ochorení A

— nástup príznakov v deň 3 (deň 1 = deň prijatia do nemocnice) po aktuálnom prijatí do nemocnice alebo neskôr, ALEBO

— pacient podstúpil chirurgický zákrok v deň 1 alebo deň 2 a pred dňom 3 sa u neho prejavujú príznaky infekcie v mieste chirurgického výkonu, ALEBO

— v deň 1 alebo deň 2 bola u neho zavedená invazívna pomôcka, v dôsledku ktorej vznikla pred dňom 3 infekcia spojená so zdravotnou starostlivosťou.

Nozokomiálna nákaza spojená s predchádzajúcim pobytom v nemocnici je definovaná ako nákaza, ktorá zodpovedá jednej zo štandardných definícií ochorení

A

— u pacienta sa prejavuje infekcia, ale bol opätovne prijatý do akútnej nemocničnej starostlivosti po menej ako 48 hodinách po predchádzajúcej hospitalizácii, ALEBO

— pacient bol prijatý s infekciou, ktorá zodpovedá štandardnej definícii infekcie v mieste chirurgického výkonu (Surgical Site Infection, SSI), to znamená, že táto infekcia sa objavila do 30 dní od chirurgického výkonu (alebo v prípade chirurgického zákroku, ktorý zahŕňal použitie implantátu, ide o hlbokú SSI alebo SSI príslušného orgánu/priestoru, ktorá sa vyvinula v priebehu 90 dní od chirurgického výkonu) a u pacienta sa prejavujú príznaky, ktoré zodpovedajú štandardnej definícii ochorenia, a/alebo pacient podstupuje antimikrobiálnu liečbu uvedenej infekcie, ALEBO

— pacient bol prijatý s infekciou Clostridium difficile (alebo sa u neho do dvoch dní prejavia príznaky) menej ako 28 dní od dňa predchádzajúceho prepustenia z akútnej nemocničnej starostlivosti.

Poznámka: Na účely bodových prevalenčných štúdií je aktívna nozokomiálna nákaza prítomná v deň vykonania štúdie definovaná ako infekcia, ktorej prejavy a príznaky sú prítomné v deň vykonania štúdie, alebo boli prítomné v minulosti a pacient je (stále) v deň vykonania štúdie na túto infekciu liečený. Prítomnosť príznakov a prejavov by sa mala overovať až do začatia liečby, aby sa určilo, či liečená infekcia zodpovedá jednej zo štandardných definícií nozokomiálnych nákaz.

4.1.1. BJ: Infekcia kostí a kĺbov

BJ-BONE: Osteomyelitída

Osteomyelitída musí spĺňať aspoň jedno z týchto kritérií:

— pacient má mikroorganizmy vykultivované z kostnej drene,

— pacient má zjavnú osteomyelitídu zistenú pri priamom vyšetrení kostí, počas chirurgického výkonu alebo histopatologickým vyšetrením,

— pacient má aspoň 2 z týchto prejavov alebo príznakov bez iných